
SU FO I og 

Informations 

samfundet 


Skandinavisk UFO Information 
SUFOI 

Postboks 6 O 2820 Gentofte 
Formål 

1) SUFOI er en forening, der har til for¬ 
mål at bidrage tilforståelsen af ufofæno- 
meneme ved indsamling og bearbejdning 
af kildemateriale (observationsberetnin¬ 
ger, forsøgsresultater, bøger m.m.), samt 
at udbrede kendskabet til emnet ved publi¬ 
kationer, foredrag og anden udadvendt 
virksomhed. 

2) Det er SUFOls opfattelse, at kildemate¬ 
rialet udgør et vigtigt grundlag for under¬ 
søgelser og oplysningsarbejde ud fra en 
seriøs og kritisk synsvinkel 

3) Ved et ufofænomen forstår vi et him¬ 
melfænomen, hvis væsentligste kendetegn 
er, at det selv efter en nøje undersøgelse 
foretaget af kompetente personer, ikke 
kan forklares som værende et kendt, 
naturligt fænomen. 

4) Da fænomenerne endnu er uopklarede, 
ønsker SUFOI ikke at fremhæve eller 
afvise nogen bestemt teori om deres art 
eller oprindelse. 

SUFOI ledes af repræsentantskabet. 

Den daglige ledelse varetages af forman* 
den og de to næstformænd. Repræsentant¬ 
skabet består af 1 repræsentant fra hvert af 
de til enhver tid etablerede områder i 
Skandinavien og de nedsatte arbejdsud¬ 
valg. 

Daglig ledelse 

Peter Nørgaard (formand, rapportcentral, 
foredragsafdeling). Dalsvinget 68, 

8600 Silkeborg. 86 8013 15. 

Per Andersen (næstformand), 

Klingseyvej 28, 

2720 Vanløse. 31 71 96 64. 

Bo Nielsen (næstformand, alarmcentral), 
Kunnerupvej 21, Kolt, 

8361 Hasselager. 86 28 38 71. 

Øvrige repræsentantskab 
Jørgen Bengtvig (arkivar). 

Galgebakken Skrænt 3-15A, 2620 
Albertslund. 42 64 44 69. 

Torben Birkeholm, Aadalsvej 16, 

9210 Aalborg SØ. 98 14 70 97. 

Karin Frost, Mariehøj 244, 

2990 Nivå. 42 24 42 19. 

Jan Hansen (medlemsarkiv), 

Posekærvej 42,6200 Aabenraa. 

Kim Møller Hansen (fotoafdeling), 
Eilekiersvej 14, Benløse, 4100 Ringsted. 
Toke Haunstrup, Tollundvej 13, 

8600 Silkeborg. 86 85 11 85. 

Erling Hegelund, Kildegårdsvej 88, 

5240 Odense NØ. 66 10 39 00. 

Ole Henningsen, Duegård, Højrebyvej 59, 
4920 Søllested. 53 94 11 69. 

Finn W. Kalvik, Arm. Hansensvei 11 
N-5030 Landås, Norge. 

Kontakt for UFO-NYTs læsere i Norge. 

05 28 01 26. 

Henrik Klinge Pedersen, 

Købmagergade 59, 1., 

1150 København K. 

Martin Lyck, Bag Volden 20, 
6392Bolderslev. 74 64 66 58. 

Brian Møller, Aabenraavej 14, 

Kiskelund, 6340 Kruså. 74 67 04 54. 

Arne S. Petersen, Magleparken 54, 1 .tv., 
2750 Ballerup. 44 97 80 76. 

Inge H. Svane, Mejlbyvej 610 D, 

Hårup, 8530 Hjortshøj. 86 99 92 39. 


Det er ofte blevet hævdet, at vi 
befinder os i et nyt informationssam¬ 
fund Påstanden er vel også korrekt, 
hvis man ser på den store mængde 
information og oplysninger, som 
hver enkelt person i dag modtager 
fra tv, radio, de trykte medier, fax, 
elektroniske postkasser, reklamer 
etc. etc. Mon ikke vi er mange, der 
føler, at det bliver sværere og svære¬ 
re at holde styr på alle de oplysnin¬ 
ger, som vi konstant bliver bombar¬ 
deret med! 

På den anden side lever SUFOI 
selv af at udsende informationer. Ja, 
det er faktisk et centralt element i 
vores arbejde at videregive så mange 
oplysninger som muligt om ufo-fæn¬ 
omenerne. Set i den store sammen¬ 
hæng pipper vi selvfølgelig kun med 
små næb i forhold til giganter som 
tv, radio og blade, der udkommer i 
million-oplag. Derfor kunne man 
frygte, at vores “pip” om ufoer ville 
risikere helt at forsvinde i den store 
informationsverden. 

Men heldigvis er det ikke gået 
sådan. Der er stadig en stor interesse 
for at læse UFO-Nyt, og vi har man¬ 
ge trofaste læsere, som vi er glade 
for at kunne sende et nyt, spændende 
blad fire gange om året. 

Samtidig er det igennem de sene¬ 
ste år lykkedes os at markere os cen¬ 
tralt i det danske mediebillede, når 
det drejer sig om ufoer. Som eksem¬ 
pel kan nævnes, at vi i 1990 deltog i 
2 tv-udsendelser (begge lokale). I 
1991 voksede dette tal til 4 tv-udsen¬ 
delser. Og sidste år var vi med i ikke 
mindre end 7 forskellige tv-udsen¬ 
delser, hvoraf 3 var landsdækkende! 

En tilsvarende stigning har vi 
oplevet i forbindelse med den skrev¬ 
ne presse. Vi er derfor slet ikke 
bekymrede for at skulle forsvinde i 
“informationshavet”. 

Der bliver også snakket meget om 


det “papirløse” samfund. Betyder 
det, at UFO-Nyt en dag ikke vil 
udkomme på papir længere? Her kan 
vi berolige alle - der er ingen udsigt 
til at papirudgaverne af tidsskrifter 
mv. forsvinder. Det gælder også for 
UFO-Nyt, som helt sikkert fortsat vil 
udkomme på papir om 10 år. Man 
kan faktisk også konstatere, at papi¬ 
rindustrien i dag vokser hurtigere 
end edb-industrien, hvilket umiddel¬ 
bart er paradoksalt. 

Information på papir vil således 
fortsat være vigtig i vores samfund. 
Samtidig er der dog også et stigende 
behov for elektronisk formidlet in¬ 
formation, og også på dette område 
har SUFOI markeret sig. 

Gennem vores disketteservice kan 
vi tilbyde vore læsere en suppleren¬ 
de service i form af UFO-Nyt og 
yderligere information på disketter. 
Allerede efter 1 års arbejde kan vi nu 
konstatere, at disketteservicen er 
blevet en stor succes, der har over¬ 
gået vores forventninger. 

Vi må derfor konstatere, at SUFOI 
fortsat har en meget central position 
i Danmark, når det drejer sig om for¬ 
midling af information om ufo-fæn¬ 
omenerne. 

En af de væsentlige grunde til, at 
vi stadig findes i det brogede medie¬ 
billede, er kvaliteten af den informa¬ 
tion, vi udsender. Mens mængden af 
information vokser hastigt, kan der 
stadig være langt imellem oplysnin¬ 
ger af en rimelig kvalitet. Det er der¬ 
for af afgørende betydning for os, at 
vi markerer os som formidlere af 
seriøs og troværdig information om 
ufoer. 

Det er vores overbevisning, at når 
vi også om 10 år er i stand til at sen¬ 
de UFO-Nyt på gaden, så vil det net¬ 
op være på grund af den seriøsitet og 
troværdighed, som er og bliver vo¬ 
res kendetegn. □ 


AF PER 
ANDERSEN 

UFO-rapporter 


AF ERLING 
HEGELUND 



Danske 

observationer 


Tunø 

20. juni 1992 

Den 20. juni 1992 så to drenge to 
lysende objekter på havnen på Tunø. 
Netop som de var gået i land og 
betragtede færgen stå til søs igen, så 
de to appelsinstore, ildfarvede gen- 
standekommesvævendei lav højde. 

Afstanden til objekterne var 5 m, 
hvilket er nøjagtigt, da de fløj foran 
en mur. Deres indbyrdes afstand var 
10-20 cm, og den afstand blev holdt 
konstant i de ca. 8 sek., drengene så 
dem. 

Derefter forsvandt objekterne “i et 
ryk”, og der var ikke spor tilbage i 
luften, hvor de havde været. 

15-20 m derfra var nogle folk i 
færd med at grille. Grillen stod på 
muren. Drengene troede først, at det 
var gløder herfra, men det var objek¬ 
terne for store til. Drengene forsøgte 
uden held at anråbe kaptajnen på 
færgen, for at han kunne bevidne det 
sete. 


Seden Syd 
17. februar 1993 


Fra Seden Syd ved Odense er føl¬ 
gende rapporteret: 

Den 17. februar 1993 kl. 22.45 
blev der observeret et stillestående, 
kraftigt lysende objekt stik øst. 
Afstanden til objektet var 3-4 km og 
højden ca. 1.000 meter. 

Observatøren fortællen 
“Først troede vi, det kunne være en 
flyvemaskine i flammer, men der¬ 
næst så vi, at genstanden var stille¬ 
stående. Jeg fattede kikkerten (7x50) 
og iagttog en stor lyskugle med to 
lysende prikker fordelt som billygter 
i lyskuglen. 

Min samleverske og jeg kaldte på 
underboen i ejendommen, og han 
iagttog det samme. Efter 5-10 
minutter svandt lyskuglen ind til 
svag lysstyrke, hvorefter objektet 
begyndte at bevæge sig skråt opad i 
sydlig retning. Dette skete langsomt 
i en stigning på 20 grader. 


Derefter bevægede objektet sig 
stik vest og fløj i større hastighed 
forbi os i retningen stik syd i en 
afstand af maksimalt 1.000 meter og 
i 1-2 kilometers højde. 

Under objektets passage kunne vi 
se undersiden temmelig godt. Den 
var omgivet af meget store og krafti¬ 
ge lys, der blinkede i femkantlignen¬ 
de mønstre blandet med andet lys¬ 
mønster. Farverne var hvide, grønne 
og blå. Der kunne ikke observeres 
nogen vinger eller hale. Skroget fo¬ 
rekom kompakt. Heller ingen motor- 
larm kunne høres. 

Objektet steg nu til stor højde og 
forsvandt som en lysende prik imod 
vest. Observationstiden var 30 mi¬ 
nutter. ” 

Observatøren har modtaget fly¬ 
kendingsundervisning i militæret og 
mener bestemt ikke, det kan være et 
fly. Ligeledes kontaktede han Bel- 
dringe lufthavn, der meldte, at de 
ingen registreringer af flytrafik hav¬ 
de haft i det pågældende område. 

Holbæk 

21. februar 1993 


Fra Holbæk har vi modtaget følgen¬ 
de rapport om en ufojagt, der fandt 
sted den 21. februar 1993 kl. 20.45. 

Observatøren beretter: 

“Min kæreste og jeg kører ad Eriks- 
holmsvej mod Roskildevej ved Hol¬ 
bæk, da vi observerer et kraftigt 
hvidt lys lavt på himlen. Det har lys¬ 
styrke som 4-5 stjerner. Vi beslutter 
at finde ud af, hvad det er og følger 
efter det over Roskildevej og ud ad 
Omfartsvejen. 

Da vi næsten kører parallelt med 
det, accelererer objektet meget hur¬ 
tigt over en strækning på 5 km. Vi 
kører alt, hvad vi kan, og kommer 
meget tæt på det igen. 

Ved Tuse bevæger objektet sig 
langsomt mod Svinninge, og vi føl¬ 
ger det ca. 10 km til Svinninge, hvor 
det står stille. Vi holder også stille 
og iagttager det, da lyset pludselig 
slukkes som ved en kontakt. Vi ven¬ 


der om og kører hjem (15 km). 

Da vi drejer fra Omfartsve jen ned 
ad Roskildevej, hvor vi først obser¬ 
verede objektet, ses det nu igen kom¬ 
mende langsomt imod os. Det stop¬ 
per, ændrer kurs og flyver så paral¬ 
lelt med Roskildevej og indover Lil¬ 
le Ganløse, hvor vi bor. 

Vi starter bilen og kører hjem efter 
den store 8x56 Swarovski natkikkert. 
I den ses et kraftigt lys med en svag 
silhuet af noget rundt evt. halvrundt 
nedenunder. Vi ser, at den flyver 
videre over Spannebæk mod Tuse, 
hvor vi nu igen følger efter den. 
Pludselig står den stille, og mens vi 
står og iagttager den, for svinder den 
igen ligesom første gang. 

Vi kører atter hjemad, men idet vi 
drejer fra Omfartsvejen til venstre 
ad Roskildevej, ser vi den for tredie 
gang. Nu befinder den sig inde over 
Lille Ganløse. Mens vi kører, iagtta¬ 
ger vi den, og da vi er hjemme, for¬ 
svinder den igen. ” 

Dér hørtes ingen lyd. Observati¬ 
onstid 30 minutter. Vejret var klart 
frostvejr. 

Radsted 
4. marts 1993 


Et ægtepar, der kørte ved Radsted på 
Lolland, så inde over markerne et 
lysende objekt. Klokken var 20.08 
den 4. marts. Objektet var lydløst 
eller overdøvede ikke bilstøjen og 
var større end fuldmånen. 

Lyset beskrives som skarpt hvidt, 
men ikke blændende, og det bestod 
af mange små lys, der alle roterede i 
en lyskrans. Efter ca. 10 min. for¬ 
svandt det, som når der slukkes på 
en kontakt. 

Ægteparret beskriver selv objek¬ 
tets størrelse til at være 5 m i diame¬ 
ter og afstanden til ca. 75 m. 


Identificerede fodspor 

Den 4. juni 1993 havde TV2 FYN 
en historie om et mærkeligt spor i en 
roemark, og der blev bl.a. nævnt 
ufoer i forbindelse med sporene. 

Den 6. juni var jeg ude for at bese 
sporet i en mark ved Nr. Søby syd 
for Odense. 

Der var radrenset for nyligt, og 
sporet var nemt at se. Det slyngede 
sig i hele markens bredde og var ca. 
500 m langt og 40 cm bredt. I selve 
sporet var roerne mindre, gullige og 
voksede dårligt. Hist og her lå der 
afrevne roeblade. 

På grund af tørken var jorden hård 
og tør, så mærker i den letsandede 
jord var svære at se. Alligevel kunne 
man ved omhyggeligt at studere 
sporet se, at der havde gået en hund 
begge veje. Den havde ved sit løb 
gennem marken snittet enkelte roe¬ 
blade af de store roer i kanten af sti¬ 
en. Det var altså en dyre-veksel, 
sandsynligvis trådt af en lokal hund, 
som har for vane at løbe den samme 
tur hver dag. 

TV2 FYN er blvet informeret om 
sagens opklaring, men har ikke 
bragt denne del af “mysteriet” i ny¬ 
hederne. □ 


Gammel, men interessant 
beretning 

For kort tid siden blev jeg som lokal repræsentant for SUFOI på Lol- 
land-Falster kontaktet af en ledende skolemand fra Stubbekøbing. I 
forbindelse med studie og indsamling af natsværmere havde han en 
nat i juni i år i nærheden af Holbæk haft en interessant ufoobservati¬ 
on, som p.t. undersøges af SUFOIs Rapportcentral. 

Som det ofte sker, omtalte observatøren samtidig en ældre iagtta¬ 
gelse. Sådanne beretninger mangler tit de detaljer, der stadig gør dem 
interessante at beskæftige sig med set fra SUFOIs side. Men denne 
gamle observation har efter min opfattelse alligevel kvaliteter nok til 
at komme til læsernes kundskab. 

Observatøren fortæller følgende om sin oplevelse: 

“I mine unge dage var jeg aktiv inden for Dansk Røde Kors’ sam- 
ariterforening i Nykøbing S. Det lod sig gøre, da jeg kunne køre med 
en af vore instruktører, S.A., der boede i Holbæk. 

Somme tider kørte vi en omvej for at hente et par ældre damer, der 
af og til deltog i møderne. Denne afstikker bevirkede, at vi kom til at 
køre ad vejen, der løber langs eller rettere på siden af Sidinge-dæm- 
ningen, der inddæmmer den tørlagte Sidinge fjord. 

En aften i vinterhalvåret i et af årene 1963-65 var vi på vej nordpå 
ad denne vej. Klokken har vel været ca. 19, da møderne altid begynd¬ 
te kl. 19.30. Forude så vi et par cykellygter. Det troede vi da. S.A., 
der kørte bilen, blændede naturligvis ned, og snart var vi så tæt på, at 
vi skulle kunne begynde at se selve cyklisterne. 

Da steg lygterne pludselig F /2 - 2 m lodret op og forsvandt derpå i 
stor fart vandret ud over den tørlagte fjord. 

Vi var fire voksne mennesker i bilen, og vi sagde som med én 
mund: “Hvad var det?” 

Jeg var nysgerrig nok til at køre derud dagen efter, men kunne kun 
konstatere, at der på stedet var en lille skrænt (1-2 m) ned mod den 
gamle fjordbund, hvor der voksede et tæt gammelt pilekrat. 

Selv om det er længe siden, tror jeg ikke, der er mange erindrings¬ 
forskydninger i det.” □ 

Ole Henning sen 



På dette foto 
ser man 
tydeligt det 
“mystiske” 
spor igennem 
den fynske 
roemark. 
(Foto: Erling 
H egelund) 

Observationer 


AF KIM 
MØLLER 
HANSEN 



(Kort: 
Henrik Klinge 
Pedersen) 


15 år 

gammelt mysterium 

"Jeg kredser, og tingesten kredser oven over mig. Det har et grønt lys og en slags 
metallisk lys på ydersiden...Det er netop forsvundet!...Det nærmer sig fra sydvest... 
Min motor hoster ryster og mister omdrejninger...Jeg fortsætter mod King Island... 
Det ukendte fly holder sig nu svævende over mig igen...Det svæver, 
og det er ikke noget fly!" 


Lørdag den 21. oktober 1978 lettede 
den 20-årige flyveinstruktør Fred- 
rich Valentich i en én-motoret Ces¬ 


sna 182 fra Moorabbin med kurs 
mod King Island. Tur-retur ville fly¬ 
veturen være på ca. 600 km. 


Klokken 19.00 fortalte Valentich 
flyveinformationstjenesten i Tulla- 
marine, at han var nået de 175 km til 
Kap Otway, og at han nu satte kurs 
mod nordspidsen af King Island. 

Klokken 19.06 kaldte Valentich 
flyveledelsen for at høre, om der var 
usædvanlig flytrafik i området. Det¬ 
te blev indledningen til en nervepir¬ 
rende og højst usædvanlig radio¬ 
samtale, som fik en brat afslutning 
præcis kl. 19.12, da man mistede 
radiokontakten med flyet. 

Valentich var øjensynligt styrtet 
ned. Da han heller ikke landede på 
King Island kl. 19.33 som beregnet, 
blev en storstilet eftersøgning sat i 
gang. Fly og skibe finkæmmede 
Bass-Strædet for at finde vragrester 
eller opsnappe signaler fra flyets 
nødsender. 

Men Valentich eller spor efter fly¬ 
et blev aldrig fundet. I dag - 15 år 
efter - er Valentichs forsvinden sta¬ 
dig en af Australiens største gåder 
inden for flyvningen. 

Der har naturligvis været mange 
forklaringer på mysteriet. De går fra 
den mest naturlige forklaring: at 
Valentich mistede orienteringen og 
styrtede ned. Til den hårrejsende og 
utrolige: at Valentich blev bortført af 
en ufo. 

Hele hændelsesforløbet og den 
megen mystik om sagen er grundigt 
behandlet i bogen “Piloter ser ufo¬ 
er”, som SUFOI udgav i 1985. Bo¬ 
gen er forlængst udsolgt, men kan 
lånes på folkebiblioteket. Her kan 
man også være heldig at finde den 
engelsksprogede bog “Melbourne 
Episode. Case Study of a Missing 
Pilot” (1987) skrevet af Richard F. 
Haines, som har specialiseret sig i 
ufo-observationer gjort fra fly. 

Australsk ufo-bølge 

Både i ugerne før og efter Valentichs 
forsvinden så mange mennesker 
mystiske grønne lys, søstjerne- el¬ 
ler cigarformede objekter og hørte 
mærkelige lyde fra Bass-Strædet. 

Paul Norman fra foreningen Vic- 
torian UFO Research Society 
(VUFORS) har siden 1978 efterfor¬ 
sket sagen og interviewet utallige 
vidner. Deriblandt mindst 15, som 
kort før Valentichs forsvinden så et 
grønt objekt ude over Bass-Strædet i 
samme retning, som Valentich så det 
mystiske objekt komme. 

Den australske ufo-bølge varede i 
over 6 uger og toppede den 21. okto¬ 
ber - den dag, da Valentich forsvandt 
efter at have mødt et grøntlysende 
objekt. 

Hvad fotograferede Roy 
Manifold? 


Mystikken omkring Valentichs for¬ 
svinden forstærkes af en række bil¬ 
leder, som blev taget kun 21 minut¬ 
ter før, Valentich første gang fortalte 
om det mystiske fly. 

En blikkenslager ved navn Roy 
Manifold, der holdt ferie ved Gray- 
fish Bay nær Apollo Bay i Victoria, 
tog 6 billeder af solnedgangen over 
Bass-Strædet. 

Manifold bemærkede intet usæd¬ 
vanligt, da han tog billederne. Først 
efter fremkaldelsen af filmen opda¬ 
gede han på foto nr. 4 og 6 interes¬ 
sante detaljer. 

På det 4. foto ses en massiv “sort 
klump”, der stiger op fra havet. Det 
5. foto er tilsyneladende et normalt 
billede af solnedgangen, medens der 
på det 6. foto ses et mærkeligt objekt 
på himlen. Det ser ud til at være et 
objekt med en hale. 




Fredrick Valentich. 20 år. 

Trods sine forholdsvis få fly ve- 
hcin anset fo/mt være 
tenti 



Billede nr. 6 er blevet analyseret 
af KODAK, som udelukker filmfejl. 
Det australske flyvevåben (RAAF) 
har foreslået en sky, der opløses. I så 
fald skulle den have bevæget sig ind 
i synsfeltet med en hastighed på 
omkring 3.600 km/t! 

De originale negativer skulle efter 
sigende være computeranalyseret 
hos Ground Saucer Watch (GSW) i 
Arizona, USA. Ifølge en pressemed¬ 
delelse fra maj 1979 viser Manifolds 
billeder et ægte uidentificeret fly¬ 
vende objekt, sandsynligvis omgi¬ 
vet af sky-lignende rester af en kon¬ 
densstribe. Objektet har en diameter 
på ca. 6 meter. 

Da SUFOI i 1985 udgav “Piloter 
ser ufoer” var Manifolds billeder 
ikke offentligt tilgængelige. I dag 


kan vi efter 15 års ventetid endelig 
offentliggøre billedserien til læser¬ 
nes vurdering. □ 



Disse tre bille¬ 
der er taget ud 
over Bass- 
Strædet , 21 
minutter før 
Frederick 
Valentich hav¬ 
de en nærob¬ 
servation af 
katastrofal 
grad. På det 
øverste billede 
skulle man 
kunne se et 
mørkt objekt 
stige op af 
havet. Det 
midterste foto 
viser intet 
usædvanligt. 
På det neder- 
ste foto ses det 
mystiske 
objekt på him¬ 
len. Der er 20 
sekunder mel¬ 
lem hver opta¬ 
gelse. 

(Foto: Roy 
Manifold/Inter 
national UFO 
Library 

Magazine , Vol. 
7 , no. 3) 


Den austral¬ 
ske ufolog 
Paul Norman 
står her ved 
siden af et fly 
magen til det , 
som Frederick 
Valentich var 
pilot i på sin 
første natflyv¬ 
ning over 
vand. 

(Foto: Paul 
Norman , 
VUFORS) 

Observationer 



De sidste ord 


Det følgende er en afskrift af radiokommunikationen fra kl. 19.06 mellem Valentich (VH- 
DSJ) og Melboume Flight Service Unit (FSU). Radiokommunikationen er offentliggjort i 
“haverirapporten” underskrevet af A.R. Woodward den 27. april 1982. 


TID 

FRA 

MEDDELELSE 

1906:14 

VH-DSJ 

MELBOURNE dette er DELTA SIERRA JULIET. 

Er der kendt flytrafik under fem tusind? 

1906:23 

FSU 

DELTA SIERRA JULIET. Ingen kendt flytrafik. 

1906:26 

VH-DSJ 

DELTA SIERRA JULIET. Der ser ud til at være et stort 
fly under 5.000 fod. 

1906:46 

FSU 

DELTA SIERRA JULIET. Hvilken type fly? 

1906:50 

VH-DSJ 

DELTA SIERRA JULIET. Det ved jeg ikke. 

Det har fire klare lys, som ligner landingslys. 

1907:04 

FSU 

DELTA SIERRA JULIET. 

1907:32 

VH-DSJ 

MELBOURNE. Dette er DELTA SIERRA JULIET. 

Flyet har netop passeret over mig, ca. 300 meter over mig. 

1907:43 

FSU 

DELTA SIERRA JULIET. Kan du bekræfte, at det drejer 
sig om et stort fly? 

1907:47 

VH-DSJ 

Ja. Med den fart det havde på - er der noget fly fra flyve¬ 
våbnet i nærheden? 

1907:57 

FSU 

DELTA SIERRA JULIET. Nej. Intet kendt fly i området. 

1908:18 

VH-DSJ 

MELBOURNE. Det kommer nu imod mig fra stik øst. 

1908:28 

FSU 

DELTA SIERRA JULIET. 

1908:42 


* åben mikrofon i to sekunder * 

1908:49 

VH-DSJ 

DELTA SIERRA JULIET. Det ser ud, som om han har et 
eller andet for. Han har fløjet over mig to eller tre gange 
med en hastighed, jeg ikke kan bedømme. 

1909:02 

FSU 

DELTA SIERRA JULIET. Forstået. Hvad er din højde? 

1909:06 

VH-DSJ 

Min højde er 4.500 fod (ca. 1.400 m) fire fem nul nul. 

1909:11 

FSU 

DELTA SIERRA JULIET. Bekræft, at du ikke kan iden¬ 
tificere flyet. 

1909:14 

VH-DSJ 

Ja. 

1909:18 

FSU 

DELTA SIERRA JULIET. Roger standby. 

1909:28 

VH-DSJ 

MELBOURNE DELTA SIERRA JULIET. Det er ikke noget 
fly, det er...(åben mikrofon i to sekunder). 

1909:46 

FSU 

DELTA SIERRA JULIET MELBOURNE. Kan du beskrive 
flyet? 

1909:52 

VH-DSJ 

DELTA SIERRA JULIET. Når det flyver forbi, ser det ud 
til at være aflangt...(åben mikrofon i tre sekunder)...jeg 
kan ikke identificere mere...(åben mikrofon i tre sekunder)... 
lige foran mig nu Melboume. 

1910:07 

FSU 

DELTA SIERRA JULIET. Forstået. Hvor stort er objektet? 

1910:20 

VH-DSJ 

DELTA SIERRA JULIET. Det ser ud til at være stationært. 
Jeg kredser, og tingesten kredser oven over mig. 

Den har et grønt lys og en slags metallisk lys på ydersiden. 

1910:43 

FSU 

DELTA SIERRA JULIET. 

1910:48 

VH-DSJ 

DELTA SIERRA JULIET...(åben mikrofon i fem sekun¬ 
der)...Det er netop forsvundet! 

1910:57 

FSU 

DELTA SIERRA JULIET. 

1911:03 

VH-DSJ 

MELBOURNE. Ved I hvilken type luftfartøj, det drejer sig 
om? Er det militært? 

1911:08 

FSU 

DELTA SIERRA JULIET. Bekræft, at det er forsvundet. 

1911:14 

VH-DSJ 

* 'GENTAG! 

1911:17 

FSU 

DELTA SIERRA JULIET. Kan du stadig se flyet? 

1911:23 

VH-DSJ 

DELTA SIERRA JULIET. (Åben mikrofon i to sekunder). 
Det nærmer sig fra sydvest. 

1911:37 

FSU 

DELTA SIERRA JULIET. 

1911:52 

VH-DSJ 

DELTA SIERRA JULIET. Min motor hoster, ryster og 
mister omdrejninger. 

1912:04 

FSU 

DELTA SIERRA JULIET. Forstået. Hvad agter du at gøre? 

1912:09 

VH-DSJ 

Jeg fortsætter mod King Island...Melboume, det ukendte fly 
holder sig nu svævende over mig igen...(åben mikrofon i to 
sekunder)...Det svæver, og det er ikke noget fly! 

1912:22 

FSU 

DELTA SIERRA JULIET 

1912:28 

VH-DSJ 

DELTA SIERRA JULIET MELBOURNE...(åben mikrofon 
i 17 sekunder) 

1912:49 

FSU 

DELTA SIERRA JULIET MELBOURNE. 


Derefter ophørte radioforbindelsen med flyet 


UFO'inøde 

• 

i 

København 

Den 3. september 
kl. 19.00 holder 
SUFOIs nye ufo- 
gruppe i Stor¬ 
københavn møde i 
beboerhuset Lin- 
dersvold i Vanløse 
(Jyllingevej 77). 

Det er tæt ved 
S-tog og busser. 

På programmet vil 
bl.a. være de 
seneste lokale 
observationer og 
forevisning af 
spændende video¬ 
film. Der serveres 
kaffe og te, og der 
opkræves et min¬ 
dre beløb til dæk¬ 
ning af udgifterne. 

Alle er velkomne. 
Tilmelding på for¬ 
hånd til: 

Per Andersen, 
tlf. 3171 9664 


UFO-gruppe 
på Fyn 

Vil du deltage i SUFOIs 
UFO-gruppe på Fyn? Så 
kontakt Erling Hegelund 
på tlf. 66 10 39 00. 



Det første møde afholdes 
den 2. september kl. 19 i 
Fælleshuset på Kilde¬ 
gårdsvej 148, Odense NØ. 

Rauni-Leena Luukanen 


Tirsdag den 8. juni var jeg til presse¬ 
møde hos forlaget “Holkenfeldt 3” i 
Lyngby. Sammen med en journalist 
fra Jyllands-Posten fik jeg mulighed 
for en to timer lang samtale med for¬ 
fatterinden dr. Rauni-Leena Luuka¬ 
nen. 

Rauni-Leena Luukanen har delta¬ 
get i mange ufokonferencer på inter¬ 
nationalt plan, og hun har via sine 
parapsykologiske evner haft nær¬ 
kontakt med rumvæsner. Hun er 53 
år og tidligere cheflæge i Finland, 
og er gift med en norsk FN-diplo- 
mat. 

Hun fortæller bl.a., at hun i 1985 
kom i kontakt med væsner fra det 
ydre rum og blev taget op i en ufo. 
Efter denne episode beskæftigede 
hun sig meget med ufoforskning. 

Det hele begyndte, da hun var 15 
år. Da fandt hun ud af, at hun havde 
overnaturlige evner. Hun mener, at 
vi er sat her på Jorden af rumvæsner, 
og at de “holder øje med os”. Dar- 
wins teorier om udviklingen passer 
således ikke. 

I rumvæsnernes øjne er vi bare 
nogle “primitive” væsner. Vi øde¬ 
lægger vores egen kultur og vil der¬ 
med også ødelægge Jorden, hvis vi 
ikke lærer at tænke klart og tydeligt 
og forstå, hvad meningen med livet 
er. 

Jeg spurgte, om rumvæsner- 
ne ville komme og hjælpe 
os, hvis der skete en stor 
katastrofe på Jorden. Hun 
svarede, at det ville de 
bestemt ikke gøre, for 
dette var vores egen | 
skyld. Men de ville prø- j 
ve at anvende telepati, j 
så nogle mennesker 
kunne forstå dem og 
måske omvende res- J 
ten, sådan at Jorden 
ikke ødelægges. 

Der er 3 slags 
rumvæsner. En slags 
ser ud som os. En 
anden har ovalt hoved 
uden hår og to store, 
sorte øjne. Den sid¬ 
ste type har en 
lille smule 
hår på 


hovedet, men de har ører, dér hvor vi 
har kinder. Der er sat rumvæsner på 
Jorden, og de lever i blandt os. 

Rumvæsnerne har valgt USA, 
Rusland og Mexico som besøgsste¬ 
der. I USA og Rusland har man lavet 
specielle landingsbaner til dem. 
Alene i USA opbevarer man over 
100 rumvæsner for at finde ud af, 
hvordan de lever, hvordan deres pla¬ 
net ser ud osv. 

Når rumvæsnerne henvendte sig 
telepatisk til Luukanen, foregik det 
på hendes modersmål, finsk. 

Der er mange piloter, 
astronauter og kos¬ 
monauter, som har 
set mystiske ting 
i rummet. 

Befolknin¬ 
gen får det 
godt nok 
at vide 


første omgang, men efter kort tid er 
det tys-tys. 

Luukanen har selv set rumvæs¬ 
nerne: De var yderst venlige og vil 
ikke gøre os fortræd. 

Hun fortalte iøvrigt, at Danmark 
ligger “nederst” på listen vedr. troen 
på ufoer. Vi er meget skeptiske. 
Hvorfor? Luukanen mener, at det 
måske skyldes vores lutheranske 
tro. 

Rauni-Leena Luukanens første 
bog hedder “Der er ingen død”. Den 
anden hedder “Sendebud fra stjer¬ 
nerne”, og i efteråret udkom¬ 
mer “Hvem er jeg?”. 

Rauni-Leena Luuka¬ 
nen er et ganske 
almindeligt men¬ 
neske, som ikke 
taler “sort ånde¬ 
snak”. Hun var 
rar og hyggelig at 
tale med. Jeg 
havde et par dej¬ 
lige timer sammen 
med hende. 
Rauni-Leena Luu¬ 
kanen holder iøvrigt 
foredrag den 22. okto¬ 
ber på Dag Hammar- 
skjolds Auditorium, 
hvor hun vil fortælle 
om ufoer, kid- 



AF KARIN 
FROST 

Nye bøger 


AF KIM 

MØLLER 

HANSEN 




Sendebud fra stjernerne 


En af sommerens opreklamerede 
bogudgivelser var “Sendebud fra 
Stjernerne” skrevet af Rauni-Leena 
Luukanen. Hun kaldes “et fremtræ¬ 
dende medlem af den internationale 
kreds af ufo-forskere, der flere gan¬ 
ge årligt mødes for at udveksle 
forskningsresultater”. Hvis dette er 
korrekt, vil jeg nødigt møde ufologi- 
ens dummerikker. 

Små 30 af bogens 128 sider hand¬ 
ler om ufoer: Resten er en omgang 
lommefilosofiske betragtninger om 
reinkarnation, ud-af-kroppen-ople- 
velser, lovprisning af EF-unionen, 
holistisk filosofi og alt muligt andet. 
Den rodede fremstilling skyldes sik¬ 
kert, at forfatterinden har skrevet 
bogen via automatskrift under kom¬ 
munikation med intelligens fra det 
ydre rum. 

Bogens ufo-afsnit er præget af 
historier fra ufologiens overdrev, og 
forfatteren bygger tydeligvis på kil¬ 
der (selv om de ikke nævnes), som 
vi i SUFOI har dårlige erfaringer 
med. Klogeligt nok er forfatterinden 
ret upræcis mange steder, f.eks. “En 
professor ved en kendt teknologisk 
højskole...” Nåh, ham...! 

Og dér hvor forfatterinden endelig 
vover at komme med den lovede 
dokumentation, går det galt. Bogen 
har alt for mange faktuelle fejl. 


F.eks. skriver hun: “...astronauten 
Gordon Cooper, som har været på 
månen...” Leroy Gordon Cooper var 
sidste gang i rummet med Gemini 5 
i august 1965 - altså 4 år før ameri¬ 
kanerne plantede Stars and Stripes i 
Månens støv! 

Et andet sted skriver forfatterin¬ 
den, at Mirage-fly er udstyret med 
laser-kanoner, der kan nedskyde u- 
foer. Og at “Vi ser millioner af andre 
planeter.” Så vidt jeg ved, er der 9 
planeter i solsystemet. Trods ihær¬ 
digt stjernekikkeri har vi endnu ikke 
med sikkerhed opdaget andre plane¬ 
ter længere væk. 

“ Vore brødre og søstre i verdens¬ 
rummet har længe haft åndelig kon¬ 
takt med de mennesker på Jorden, 
som har evne til at modtage budska¬ 
ber, oplevelser og erfaringer fra hø¬ 
jere svingningsniveaer”. 

Som dette citat fra bogen viser, er 
forfatterinden en af de udvalgte, som 
skal hjælpe os andre stakler, der ikke 
ved bedre. Hendes budskab er, at 
kun gennem kærlighed og respekt 
for hinanden og naturen kan vi redde 
kloden fra undergang. 

Jamen, er det dog ikke et originalt 
budskab, som disse rumvæsner i al 
deres universelle visdom har ud¬ 
tænkt! 

Man skal ikke have læst mange 


bøger om ufoer, før man ved, at det¬ 
te budskab, snakken om rumbrødre 
m.m. er en gammel traver, som sali¬ 
ge George Adamski markedsførte 
allerede for 40 år siden - og som flit¬ 
tigt er blevet genbrugt af utallige 
andre - og det er den hverken blevet 
mere sand eller original af. 

Rauni-Leena Luukanen har skre¬ 
vet bogen på 37 timer. Hun burde 
efter min mening have brugt mindst 
37 timer mere, og så alligevel over¬ 
vejet en udgivelse. 

Beklager, men jeg kan ikke an¬ 
befale bogen til sensommerafternes 
hyggelæsning - men det skyldes jo 
nok også, at jeg er betalt af CIA og 
andre skumle organisationer for at 
tilbageholde sandheden om ufoerne, 
og at mit svingningsniveau er så us¬ 
selt lavt, at jeg ikke kan komme i 
kontakt med frelserne i universets 
dybder. Måske får jeg chancen i mit 
næste liv. □ 


Rauni-Leena Luukanen: 
Sendebud fra stjernerne 
Oversat af Tabita Wulff 
128 sider, kr. 128 
Holkenfeldt 3 

Udkom tirsdag den 8. juni 1993 


Ufo-blade på auktion 

SUFOI har i arkiverne fundet en del dubletter af ufo-tidsskrifter, som nu sættes til salg til 
højestbydende. Det drejer sig om følgende “pakker”: 

1: UFO-Nyt 1958-1969, 62 forskellige blade (ikke komplet) 

2: UFO-Nyt 1970-1979, 50 forskellige blade (ikke komplet) 

3: UFO-Nyt 1980-, 54 forskellige blade (ikke komplet) 

4: UFO Aspekt 1975-1982, 30 forskellige blade (ikke komplet) 

5: Uforalia 1976-1978, nr. 2-12 

6: Det Ukendte 1978-1985, 42 forskellige blade (ikke komplet) 

7: UFO Kontakt 1970-1989, 83 forskellige blade (ikke komplet) 

Bud på en eller flere af “pakkerne” nr. 1-7 skal sendes senest den 15. september 1993 til: 
Per Andersen, Klingseyvej 28, 2720 Vanløse. 

Husk at angive, hvilken pakke(r) der bydes på. 

Indtægterne vil gå til SUFOIs oplysningsarbejde. 

Indtryk fra et 
rapporloptager-kursus 


kræves. På den anden side er det 
også skægt at kunne se frem til, at 
man skal snakke med andre lige så 
interesserede. 

Den 24. april 1993 stod udfordrin¬ 
gen så for døren. Det skulle senere 
vise sig, at ordet udfordring var 
meget dækkende for de ting, vi blev 
trukket igennem. 

Jeg synes, at øvelserne var meget 
informerende, og jeg dannede mig et 
klart billede af, at jeg har lang vej 
endnu, før jeg har lært alle sider af 
en rapportoptagelse. Men det er 
svært at få så mange ting på plads 
inde i ens lille hoved. Disse to dage 
var et veritabelt bombardement af 
indtryk. 

Indtrykkene var meget positive, 
og det smittede af på både instruk¬ 
tører og kursister. Stemningen var 
hele tiden høj. Dette hjalp på udhol¬ 
denheden, når vi skulle lave de for¬ 
skellige prøver. 

Nu skal det jo ikke lyde, som om 
det var hårdt arbejde det hele, så jeg 


Rapportoptagerkursus, tanken dril¬ 
ler en smule, for hvad kan man for¬ 
vente af dette ord. Men drevet af 
spændingen og den altid tilbageven¬ 
dende nysgerrighed leger jeg mere 
med tanken, begynder jeg at danne 
mig noget, der kunne ligne forvent¬ 
ninger. 

F.eks. forventningen om at kunne 
lære at behandle dette meget omtal¬ 
te emne, ufoer, med den respekt, der 


må hellere lige sige, at der var en hel 
del sjove indslag, omend de ikke 
altid var lige planlagte. 

De ting, jeg personligt bed meget 
mærke i, var gennemgangen af de 
mange forskellige typer for kilder, 
som kunne skabe fejlrapporteringer. 
Det kunne f.eks. være, at man havde 
set et lysende objekt fare hen over 
himlen for derefter at forsvinde igen. 
I sådan et tilfælde er det godt at ken¬ 
de de forskellige kendetegn for 
kendte himmelfænomener. 

Kurset har også lært mig at være 
kritisk, når jeg står med en rapport i 
hænderne. 

Det har været sjovt at lære mere 
om, hvordan man kan hjælpe med at 
få afdækket myterne og finde frem 
til sandheden. Det er meget svært at 
gøre, men det er et interessant arbej¬ 
de. 

Jeg vil anbefale andre at tage på et 
rapportoptagerkursus, når de har in¬ 
teressen for emnet. 


Selv om der ikke er gået særlig 
lang tid siden kurset i april, så vil 
SUFOI stadig meget gerne have nye 
personer til at hjælpe med optagel¬ 
sen af danske ufoobservationer. In¬ 
teresserede kan henvende sig til 
SUFOIs formand Peter Nørgaard på 
tlf. 86 80 13 15. □ 


FOTOS: 

PETER 

NØRGAARD 


AF MARTIN 
LYCK 



Torben Birke¬ 
holm i et 
intenst øjeblik 
- om inter¬ 
viewteknik. 


En meget rea¬ 
listisk rapport¬ 
øvelse. Frode 
Lovmand (th) 
skærer igen¬ 
nem i et forsøg 
på at stoppe 
den meget 
snakkende 
observatør. 


Hele rapport¬ 
optager-holdet 
lytter opmærk¬ 
somt. 































12 UFO-NYT 3/93 


Debat 


AF TOKE 


HAUNSTRUP 



FOTOS: 

SUFOIs 

Fotoarkiv 


Berømte ufoer 
fotograferet af 
Alex Birch i 
England. Ufo¬ 
erne var sort 
pap på en glas¬ 
plade! 



Gennem de sidste 40-45 år har ufo¬ 
logerne brugt adskillige timer på at 
studere ufofænomenet. Derfor må 
det være af stor interesse at få besva¬ 
ret spørgsmålet: “Eksisterer ufoer¬ 
ne?” 

Ja, selvfølgelig eksisterer ufoerne 
- som det fænomen, der beskrives i 
uforapporterne. 

Langt vanskeligere er det derimod 
at besvare spørgsmålet: “Er ufoerne 
et fysisk fænomen?” (Dvs. et fæno¬ 
men, som man kan “tage og føle” 
på). Uden de større overvejelser vil 
mange nok svare “ja” hertil. Men er 
svaret nu også så indlysende, som 
det synes at være? (Bemærk, at ek¬ 
sempelvis en gassky også falder ind 
under begrebet “fysisk”). 

I denne artikel vil jeg netop sætte 
spørgsmålstegn ved to af de antagel¬ 
ser, som jeg mener, at hovedparten 
af alle ufointeresserede drager. Ikke 
nødvendigvis fordi jeg tror, at disse 
antagelser er fejlagtige! Mit mål 
med artiklen er at gøre opmærksom 
på, at der ikke er tale om “endegyl¬ 
dige sandheder”. Derimod drejer det 
sig om antagelser, som skal medreg¬ 
nes som en usikkerhedsfaktor i den 
videre forskning. 

Jeg håber, at artiklen kan puste 


lidt liv i den ufologiske debat her¬ 
hjemme. 

Generelt om antagelser 

Inden for al forskning er det en selv¬ 
følge, at man - som noget af det 
første - gør sig klart, hvad man rent 
faktisk ved om det fænomen, man 
vil undersøge. Og hvilke antagelser 
man vil basere sin videre forskning 
på. 

Det er min erfaring, at de fleste 
ufologer antager, at uforapporterne 
skyldes et fysisk fænomen. For så 
vidt er der ikke noget galt i at gøre 
en sådan antagelse, blot skal anta¬ 
gelsen medregnes som usikkerheds¬ 
faktor i forbindelse med de videre 
undersøgelser. 

For at en antagelse kan siges at 
være “berettiget”, skal man kunne 
argumentere for den. 

Er ufoerne et fysisk fænomen? 

I argumentationen for, at ufoerne er 
et fysisk fænomen, kan man bl.a. 
inddrage de utallige fotos af formo¬ 
dede ufoer. Desværre har mange af 
disse ufofotos vist sig at være alt for 
slørede og utydelige til, at man rent 


faktisk kan bruge dem som bevis. 

I andre tilfælde viser det fotogra¬ 
ferede sig at være ganske naturlige 
fænomener (såsom fly, fugle, ballo¬ 
ner mv.) - eller også afslører compu¬ 
teranalyser af billederne, at der er 
tale om svindel. 

Fra midten af 1970erne og en 
årrække frem foretog den amerikan¬ 
ske ufoorganisation “Ground Saucer 
Watch” (GSW) computerfotografi¬ 
ske analyser af formodede ufofotos. 

GSW nåede gennem denne perio¬ 
de at undersøge 1.013 fotografier. 
Heraf “bestod” kun 40 (ca. 4%) 
computertesten og betegnedes som 
“ægte” ufofotos (se UFO-Nyt nr. 
1/87, side 8-12). Dette er forsvin¬ 
dende få. Og når man samtidig tager 
i betragtning, at disse computerana¬ 
lyser ikke er helt ufejlbarlige, må 
der sættes spørgsmålstegn ved ufo¬ 
fotos som bevismateriale for eksi¬ 
stensen af et fysisk fænomen. 

Det bør dog samtidig understre¬ 
ges, at enkelte af de ufofotos, som 
har bestået computeranalyserne hos 
GSW, har en høj grad af troværdig¬ 
hed (f.eks. Trindade-billederne, om¬ 
talt i UFO-Nyt nr. 1/82). 

Men er disse (yderst sjældne) 
fotos tilstrækkelige som bevis for, at 
ufoerne er et fysisk fænomen? Jeg 
tror det ikke. End ikke Trindade-bil¬ 
lederne kan garanteres som ægte 
ufofotos. Derimod kan disse foto¬ 
grafier opfattes som indicium for, at 
der virkelig findes et fysisk fæno¬ 
men. 

Radar-visuelle observationer 

Eftersom ufofotos ikke kan bruges 
som bevis, må vi fortsætte vor 
søgen. Næste stop er de såkaldte 
radar-visuelle observationer - dvs. 
observationer, hvor et ufofænomen 
både observeres visuelt og på radar. 

Ligesom det er tilfældet med ufo¬ 
fotos, hører radar-visuelle observati¬ 
oner til sjældenhederne. Som ek¬ 
sempel på en radar-visuel observati- 

on kan nævnes JAL-affæren fra den 
17. november 1986 (omtalt i UFO- 
Nyt nr. 1/1988, side 3-9). 

I denne sag observerede besæt¬ 
ningen om bord på et Boeing 747 fra 
Japan Airlines flere ufoer i luftrum¬ 
met over Alaska. Et af disse ufoer 
kunne tilsyneladende registreres på 
flyets radar og muligvis også fra de 
jordbaserede radarer. 

Heller ikke radar-visuelle obser¬ 
vationer kan betragtes som det 
skudsikre bevis. Ganske vist regi¬ 
strerer en radar “noget”, men kan 
man være sikker på, at dette “noget” 
er et ufo? Her kommer de “falske” 
radar-ekkoer ind i billedet. Et falsk 
radar-ekko kan skyldes særlige ter¬ 
miske og/eller meteorologiske for¬ 
hold, der tilbagekaster radarens strå¬ 
ler. 

Falske ekkoer kan være forklarin¬ 
gen på en del af de “radar-ufoer”, 
der igennem tiden er registreret. Ef¬ 
ter min opfattelse kan radar-visuelle 
observationer altså ikke benyttes 
som bevis for et fysisk fænomen. 
Igen er der kun tale om et indicium. 

Faktisk kan man vende hele bøt¬ 
ten på hovedet! I en række tilfælde 
berettes det, at et ufo er observeret 
på tilsyneladende nært hold, men 
uden at det registreres på radar! Dis¬ 
se tilfælde kan betragtes som et indi¬ 
cium mod antagelsen om, at ufoer er 
et fysisk fænomen. 

At ufologer så har måttet ty til for¬ 
skellige (bort-) forklaringer gør ikke 
sagen bedre. F.eks. har man talt om, 
at ufoerne må være skabt af et stof, 
der på en eller anden måde “suger” 
radar-strålerne til sig. Faktisk ville 
den nemmeste og enkleste forkla¬ 
ring være, at der ikke er tale om et 
fysisk fænomen! 

Selv om jeg ikke opfatter ufofotos 
og radar-visuelle observationer som 
brugbare beviser, mener jeg allige¬ 
vel, at hovedparten af ufoobervatio- 
nerne er forårsaget af et fysisk fæn¬ 
omen. Dette skyldes primært de til¬ 
fælde, hvor flere af hinanden uaf¬ 
hængige observatører har set det 
samme ufo. Hvor meget disse sager 
vejer som reelt bevis, er svært at 
vurdere. 

Ydre stimuli 


Selv om man anlægger en meget kri¬ 
tisk synsvinkel og mener, at hoved¬ 
parten (om ikke alle) af ufoobserva- 
tioneme skyldes fejlobservation og 


Med et kamera 
og mørkekam¬ 
merudstyr kan 
man nemt lave 
et traditionelt 
ufofoto. Hel¬ 
digvis hører 
svindel i Dan¬ 
mark til sjæl¬ 
denhederne. 


Rudi Nagora 
tog den 23. 
maj 1971 bl.a. 
dette foto afen 
ufo. 


GSW har 
undersøgt 
Nagoras bille¬ 
der og siger ; at 
de viser et 
ægte ufo. Den 
vesttyske ufo- 
log Og film- 
mand Klaus 
Web ner har 
imidlertid vist, 
at billederne 
sandsynligvis 
viseren VW- 
hjulkapsel 
kastet op i lu f- 
ten. 


hallucinations-lignende processer i 
hjernen, så virker det alligevel ind¬ 
lysende, at der skal ydre stimuli til 
(f.eks. et lys på himlen) for at sætte 


se vil jeg gerne sætte spørgsmåls¬ 
tegn ved. 

Det er min erfaring, at uforappor¬ 
tører i reglen gør sig umage med at 


processerne i gang. Her kan man 
også tale om et “fysisk” fænomen - 
selv om lyset på himlen meget vel 
kunne være en planet. At der så må 
være en stor forskel mellem det, 
som “ufo”-rapportøren beskriver, og 
den planet, der sås på himlen, er en 
anden problematik. 


Er ufoerne, som de beskrives? 

En del ufologer tager det som noget 
selvfølgeligt, at en uforapportørs be¬ 
skrivelse af det ufo han/hun har set, 
næsten er identisk med fænomenets 
virkelige udseende. Denne antagel- 


beskrive det, de har været vidner til. 
Men én ting er, hvordan folk opfat¬ 
ter et fænomens udseende og opfør¬ 
sel. Noget andet er, om deres opfat¬ 
telse er rigtig! 

Debat 


Cirkelen på 
radarskærmen 
markerer et 
jet-fly , som er 
omringet af 4 
ufoer, eller...? 


(Tegning: 
Stefan Harboe 
Andersen) 


For at kunne give et ordentligt 
svar på dette spørgsmål, er det nød¬ 
vendigt at sætte sig grundigt ind i 
problematikken omkring fejlobser¬ 
vation. 

Fejlobservation opstår, når hjer¬ 
nen drager forkerte slutninger på 
baggrund af utilstrækkelige oplys¬ 
ninger fra sanserne (se også UFO- 
Nyt nr. 3/92 side 19-21). Specielt 



ved observation i mørke er sanser¬ 
nes oplysninger generelt for util¬ 
strækkelige til eksempelvis at be¬ 
dømme form og af stand korrekt. 

En observation fra den 18. januar 
1991 kan illustrere, hvor stor betyd¬ 
ning fejlobservation kan have. Det 
følgende er rapportoptagerens be¬ 
skrivelse af dét, den mandlige obser¬ 
vatør så: 

“Da kl. er 23.20, får observatøren 
i NV øje på et stort gråt objekt 45-55 
grader over horisonten. Objektet er 
foran forsynet med en citrongul 
lampe, der lyser omtrent som en bil¬ 


lygte af den gamle slags (runde). 
Derudover ses fire andre lys i rom¬ 
be-formation, der nærmest minder 
om udstødningen fra et jetf lys moto¬ 
rer... Formen på objektet kunne til¬ 
nærmelsesvis betegnes som en 
djævlerokke med sine vinger bukket 
opad, men uden sin hale. “Fra ‘dy¬ 
serne’ kom der lysegrå røg, og ob¬ 
jektet fløj lydløst omtrent som et 
svævefly. Størrelsen varet sted mel¬ 
lem 10 og 19 meter...” 

Det samme fænomen blev obser¬ 
veret af adskillige andre danskere 
(inklusive undertegnede). Formen 
på det, jeg så, kan vel nærmest sam¬ 
menlignes med et kraftigt meteor 
efterfulgt både af en tydelig “røg¬ 
hale” og op til flere lysende “kug¬ 
ler”. Jeg mindes hverken at have set 
en rombe-formation eller et djævle¬ 
rokke-formet objekt. Ved nærmere 
undersøgelse viste det sig, at det 
havde drejet sig om en russisk satel¬ 
lit-undergang! 

Kan man tænke sig, at fejlobser¬ 
vationen i enkelte tilfælde er så stor, 
at et forholdsvis almindeligt fæno¬ 
men (f.eks. en ildkugle) bliver be¬ 
skrevet som værende tallerkenfor¬ 
met med vinduer og røghale efter 
sig? Og er det sådanne beskrivelser, 
vi kalder ufoobservationer? 

Er ufologien i en blindgyde? 

Vi kender endnu ikke svarene på alle 
spørgsmål i denne artikel. 

Vejen frem er en intensiveret 
forskning. Ufologien må træde et 
stort skridt “tilbage” og kikke nær¬ 
mere på de basale spørgsmål: “Er 



ufoerne et fysisk fænomen?” Og i 
tilfælde heraf: “Er ufoerne, som de 
beskrives af rapportørerne?” 

Kun ved at få besvaret disse 
spørgsmål ved vi, om de hypoteser, 
vi hidtil har udformet som forkla¬ 
ring på ufofænomenet, er realistiske 
eller ej. 

Hvis man med baggrund i resulta¬ 
terne af en grundig forskning kan 
afvise, at ufoerne er et fysisk fæno¬ 
men, er det meningsløst at diskutere 
eksempelvis rumskibe som forkla¬ 
ring. Hvis bare én af de to antagel¬ 
ser, jeg har omtalt i denne artikel, er 
helt eller delvis forkert, vil meget af 
den hidtidige forskning være spildt! 

Selv forsøger jeg at komme et 
svar nærmere gennem Projekt 
PADUR, som netop har taget fat på 
problemerne omkring fejlobservati¬ 
on og usikkerheder (se evt. UFO- 
Nyt nr. 3/92 side 22-23 og nr. 2/93 
side 7-8). □ 

Dansk Ildkugle Central 


Gotfred Møbjerg Kristensen har 
gennem flere år været aktiv medlem 
af Astronomisk Selskabs Meteor¬ 
sektion, hvor han bl.a. registrerer 
meteorer ved hjælp af radio. I denne 
artikel fortæller han UFO-Nyts læs¬ 
ere om oprettelsen af en dansk ild¬ 
kugle central. 

I bogen “UFOer over Danmark” 
bind I skriver Willy Wegner: “Ret¬ 
færdigvis skal det nævnes, at Axel 
V. Nielsen af og til havde ret, men 
alligevel var hyppigheden af ‘ild¬ 
kugler’ over Danmark lidt vel stor i 
hans tid som observator og orakel”. 

Heri tager Willy Wegner højst 
sandsynligt alvorlig fejl. Adskillige 
ting tyder på, at mange observatio¬ 
ner af ildkugler går tabt, hvis der 
ikke er personer som Axel V. Niel¬ 
sen eller Thorvald Køhi til at samle 
observationerne ind. 

Mine radio-observationer med 
FM på 100,50 MHz indikerer, at der 
i 1992 var mere end 1.254 ildkugler 
i luftrummet over Danmark. Obser¬ 
vationerne dækker stort set alle årets 
timer døgnet rundt. Der blev i alt i 
1992 observeret 695.154 radiome¬ 
teorer. 

Visuelt har jeg i 1992 observeret 
effektivt i 243,16 timer. I dette tids¬ 
rum sås 1.229 meteorer, heraf 16 
ildkugler og 9 ildkugleagtige meteo¬ 
rer. Et groft overslag giver 903 visu¬ 
elle ildkugler statistisk set. 

Det er naturligvis kedeligt, at der 
sandsynligvis går så mange obser¬ 
vationer tabt, da kraftige ildkugler er 
gode kandidater til meteoritfald. 
Men der er også andre grunde til at 
indsamle så mange data som muligt 
om ildkugler. For eksempel fortæl¬ 
ler antallet af dem en del om forde¬ 
lingen af større smålegemer i Jor¬ 
dens nærhed. Ved gode observatio¬ 
ner kan man endvidere beregne de 
baner, som legemerne havde ude i 
rummet. 

Blandt andet af disse grunde har 
vi i Astronomisk Selskabs Meteor 
Sektion besluttet os til at oprette en 
ildkugle-central under sektionen 
med navnet: Dansk Ildkugle Cen¬ 
tral. 

DICs formål 


Dansk Ildkugle Centrals (DIC)’s 
formål er at indsamle alle observati¬ 


oner af ildkugler, sammenligne data 
derom og offentliggøre interessante 
tilfælde i diverse tidsskrifter. Samt 
ikke mindst at videresende veldoku¬ 
menterede observationer til Interna¬ 
tional Meteor Organisations (I- 
MO)’s Fireball Data Center (FI- 
DAC). 

Vær at huske 


Det er vigtigt, at man ved observati¬ 
oner af ildkugler bemærker: 

a) Tidspunktet 

b) Observationsstedet 

c) Ildkuglens bane på himlen 

d) Ildkuglens lysstyrke 

e) Lyde eller andre forhold i forbin¬ 
delse med ildkuglen 

f) Og at man rapporterer observatio¬ 
nen hurtigst muligt 

A) Tidspunktet bør naturligvis være 
så nøjagtigt som muligt. Helst kun 
med få minutters fejlmargin. 

B) Stedet skal helst kunne afsættes 
på et kort med højst 100 meters u- 
sikkerhed. 

C) Det bedste er naturligvis, at man 
kan indtegne ildkuglens bane på et 
stjernekort. Men det er ikke altid 
muligt. Derfor vil retningen til ild¬ 
kuglens slut/startpunkt i forhold til 
verdenshjørnerne og disse punkters 
højde over horisonten være vigtige. 

D) Lysstyrken. Ildkugler er stjerne¬ 
skud så klare som Jupiter - eller lys¬ 
stærkere. Man kan altså sammenlig¬ 
ne med de klareste planeter Jupiter 
og Venus. Ildkugler kan i sjældne 
tilfælde sammenlignes med Månens 
lys - og kaster så skygger. I yderst 
sjældne tilfælde kan en ildkugle 
gøre nat til dag. 


E) Ildkugler er undertiden ledsaget 
af lydfænomener. Oftest lydmurs¬ 
brag eller tordenlignende buldren. 
Bemærk at disse lyde kan komme 
fra nogle få sekunder til op mod 5-6 
minutter (!) efter, at ildkuglen be¬ 
gynder at lyse. Eventuelle andre ly¬ 
de bør også rapporteres. Andre for¬ 
hold omkring ildkugler er f.eks.: 
Kondensstriber, lysspor eller haler i 
ildkuglens kølvand. Og om den op¬ 
splittes, eksploderer eller skifter far¬ 
ver. 

F) Det er lidet sandsynligt, at man 
får alle enkeltheder med ved obser¬ 
vationen af en ildkugle. Oplevelsen 
er altid forbløffende, så man tit er 
opstemt, måske endog chokeret. Det 
er vigtigt, at man rapporterer ople¬ 
velsen hurtigt, så der kan stilles 
uddybende eller opklarende spørgs¬ 
mål, inden enkelthederne udviskes - 
eller endog glemmes. 

O Prøv aldrig at vurdere afstanden 
til en ildkugle i kilometer eller me¬ 
ter. 

O Prøv heller aldrig at vurdere en 
ildkugles faktiske størrelse i meter 
eller centimeter. 

Begge dele er aldeles umuligt. 
Selv trænede naturiagttagere har ta¬ 
get grumme fejl. Bid hellere mærke 
i punkterne A til F. 

Jeg håber, at alle vil tage udford¬ 
ringen op og rapportere ildkugle¬ 
iagttagelser til: 

Dansk Ildkugle Central DIC 
Astronomisk Selskabs 
Meteor Sektion 
Gotfred Møbjerg Kristensen 
Vænget 13, st., th. 

4622 Havdrup Tlf. 42 38 56 35 

Astronomi & Rumfart 


AF OLE 

HENNINGSEN 



“Mars-kana- 
lerne” som 
den italienske 
astronom Gio- 
vanni Schia- 
parelli obser¬ 
verede dem. 
Han døbte de 
rette linier 
“canali” uden 
iøvrigt derved 
at antyde en 
kunstig oprin¬ 
delse. Senere 
blev Percival 
Loweel grebet 
af tanken om 
vandingssyste¬ 
mer på Mars , 
og Schiaparel- 
lis “canali” 
blev til kunsti¬ 
ge kanaler. 


Mars i sigte 


Den 25. september 1992 opsendte 
NASA rumsonden “Mars Obser¬ 
ver”. Rumsonden skal genoptage 
tidligere tiders succesfyldte udforsk¬ 
ning af den røde planet, hvortil son¬ 
den når netop nu i august. 

Rumsonden skal i kredsløb om 
Mars i et helt Mars-år, der omtrent 
svarer til 687 almindelige jord-døgn. 
Sonden skal opsamle vigtige data 


om atmosfæriske og geologiske for¬ 
hold på Mars, magnetfeltet skal regi¬ 
streres, ligesom planetens overflade 
skal gennemfotograferes. 

Rumfartøjets kamera skal anven¬ 


des til forskellige typer optagelser. 
Til brug for kortlægningen af “årets 
gang på Mars”, dvs. observationer af 
skyformationer og støvstorme, an¬ 
vendes et vidvinklet objektiv, der 
kan registrere store områder på en 
enkelt optagelse. 

Opløsningen (skarpheden) på et 
sådant foto er naturligvis ikke særlig 


stor. Det er den derimod på det spe¬ 
cielle kamera, der kan lave optagel¬ 
ser med en opløsning helt ned til 1,4 
m pr. pixel (billedelement). Optagel¬ 
ser med denne store skarphed vil bli¬ 
ve forsøgt foretaget af særligt inter¬ 
essante formationer på Mars-over- 
fladen. 

Det er dog ikke sikkert, at der vil 
blive lavet næroptageler af det be¬ 


rømte Mars-ansigt, som mange an¬ 
ser for blot at være en samling klip¬ 
per med en tilfældig og pudsig skyg¬ 
gedannelse. Mars-ansigtet blev op¬ 
rindeligt fotograferet af den ameri¬ 


kanske Marssonde Viking 1 den 25. 
juli 1976. 

Mars Observers kamera er fast¬ 
monteret på den side af sonden, der 
vender mod Mars-overfladen. Der 
kan derfor laves skarpe næroptagel¬ 
ser af de ting på Mars-overfladen, 
som sonden passerer under sit om¬ 
løb af planeten. Hvis man skal lave 


en optagelse af en helt bestemt for¬ 
mation, kan det måske tage dage, 
uger eller måneder, før rumsonden 
forhåbentlig er i den korrekte positi¬ 
on. 

Der skal mere end dygtighed til. 
Det kræver også held. Så det er altså 
ikke særligt sandsynligt, at vi får nye 
skarpe optagelser af Mars-ansigtet. 

Walter Hain fra Wien har i en 
meget lang årrække interesseret sig 
for Mars. Specielt blev han fascine¬ 
ret af Mars-ansigtet, da han første 
gang opdagede det tilbage i 1970- 
erne. 

I 1979 fik han udgivet en bog om 
Mars på tysk. Denne bog er nu gen¬ 
udgivet på engelsk og samtidig a- 
jourført og revideret på væsentlige 
punkter. Den nye engelske udgave er 
illustreret med utallige gamle og 
nyere tegninger samt adskillige fo¬ 
tos fra Mars-overfladen af de forma¬ 
tioner, der optager forfatteren så 
stærkt. 

Bogen beskæftiger sig med en 
samling af gamle og nyere hypoteser 
om den røde planet. Bl.a. gøres rede 
for marskanalernes opdagelse og 
videre skæbne, ligesom der er et 
afsnit om Mars i visse dele af skøn¬ 
litteraturen samt omtale af George 
Adamski og Cedric Allingham. 

Hovedtemaet i bogen er, at Mars- 
ansigtet og andre spændende forma¬ 
tioner på Mars-overfladen efter for¬ 
fatterens mening er skabt af intelli¬ 
gente væsener, som levede på Mars 
for millioner af år siden. En fascine¬ 
rende tanke, som jeg dog har van¬ 
skeligt ved at tage helt alvorligt. □ 

“We, from Mars. Old and new 
Hypotheses about the Red Pla¬ 
net” kan bestilles på adressen: 
Walter Hain, Mars Findings, 
Poste Restante, A-1218 Wien. 
Prisen er 25 USD. 








































Nye videofilm 


UFO-NYT 3/93 17 


Tankevækkende 

mystik 


Ubestridelige beviser 


Denne dokumentarvideo har den en¬ 
gelske “korncirkel-forsker” Colin 
Andrews som gennemgående figur. 
Vi ser ham lave målinger m.m. i 
aftrykkene i kornet og overflyve de 
mange mønstre i de sydengelske 
marker. Han fortæller, hvad han tror, 
det hele går ud på. 

Andrews mener, at mønstrene 
(som ligner gamle keltiske symbo¬ 
ler) i markerne er tegn eller budska¬ 
ber til os om at passe bedre på Jor¬ 
den. Den dag, vi forstår de mange 
forvirrende aftryk i kornet, har 
vi nået en højere erkendelse af 
sammenhænge i naturen, og vi 
er dermed forberedt til at blive 
kontaktet af fremmed intelli¬ 
gens. Andrews taler sig varm og 
virker næsten som en prædi¬ 
kant, når han skal fortælle om 
tolkningen af mønstrene. Disse 
lange klip er videoens svage del 
- ikke mindst fordi den er base¬ 
ret på rent tankespind. 

Anderledes konkret og inter¬ 
essant er det, når man i filmen 
får fortalt fænomenets udvik¬ 
lingshistorie fra de første sim¬ 
ple mønstre til vore dages kom¬ 
plicerede piktogrammer. 

Desuden dokumenterer filmen 
de mystiske lyde og kraftfeltet, som 
er registreret i cirklerne, samt de 
ændringer i kornets krystallinske 
struktur, som er påvist ved laborato¬ 
rieundersøgelser. 

Filmen bringer også interviews 
med folk, som har set mønstre blive 
dannet, eller har set mystiske “stjer¬ 
ner” over marker eller hørt kraftig 
elektrostatisk knitren, hvor der kort 
efter er opstået aftryk. 

Lyd- og billedkvalitet er helt i top. 



Undeniable Evidence, 60 min., 
Ark Soundwaves of Glastonbury 
Ltd., 1991, pris: 16.00 £ 


Skæbnens budbringere 

Det var med megen skepsis, at jeg 
satte denne film i videomaskinen. På 
omslaget stod bl.a.: 

‘7 år 755 profeterede mayapræs¬ 
ter en total solformørkelse den 11. 
juli 1991, som ville indvarsle to skel¬ 
sættende begivenheder for menne¬ 
skeheden: Kosmisk opmærksomhed 
og ændringer på Jorden. Kort efter 
kl. 13 den 11. juli 1991 begyndte 
profetien at gå i opfyldel se... et sølv¬ 
farvet, skiveformet objekt svævede 
lydløst over verdens største by. 17 


forkellige mennesker videofilmede 
uafhængigt af hinanden og fra vidt 
forskellige steder i Mexico City far¬ 
tøjet... Kosmisk opmærksomhed var i 
gang...UFO-bølgen fortsatte på 
himlen over Mexico, og takket være 
videooptagerne blev det den mest 
veldokumenterede nogensinde... I 
måneder undersøgte et hold interna¬ 
tionale forskere fra USA, Mexico og 
Japan ufoobservationernes spor 
gennem vulkanområdet til Mount 
Popocatepetl, verdens 4. største vul¬ 
kan...engang slumrende...Men nu 
ved at blive aktiv...Var ufoerne 
‘Skæbnens budbringere ’ som profe¬ 
teret af may åerne ? ” 

Videoens omslag lover også, at 
dette er den første af over 40 video¬ 
film! 

De første 10-15 min. af filmen 


indfriede mine værste forventninger. 
De lidt slørede billeder (som des¬ 
værre er typisk for amerikansk vide¬ 
oproduktion) viste billeder af maya- 
emes bygningsværker m.m., samti¬ 
dig med at en mumlende og utydelig 
kvindestemme fortalte om profetien. 
Men derefter skiftede videoen ka¬ 
rakter og blev meget interessant - 
selv om den tekniske kvalitet stadig 
var kritisabel. 

Adskillige videooptagelser viser, 
hvorledes folk forskellige steder i 
byen gør klar til at iagttage solski¬ 
ven, som snart skal formørkes. Ikke 
langt fra Solen dukker imid- 
lertid et skinnende objekt 
I op. Det svæver over byen i 
I over 20 minutter. 

Der vises klip fra de man¬ 
ge optagelser fra den 11. juli 
samt optagelser fra måne¬ 
derne efter, hvor et tilsvaren¬ 
de objekt eller ligefrem for¬ 
mationer af lys ses i områ¬ 
det. Her er optagelser fra 
såvel amatører som professi¬ 
onelle kamerafolk. I nogle 
optagelser går objekterne 
bag træer og huse eller gen¬ 
nem skyer. Optagelserne vir¬ 
ker meget autentiske. 

Omkring 200 videoopta¬ 
gelser er blevet analyseret 
(men af hvem?). Nogle af dem sam¬ 
menlignes iøvrigt med optagelser fra 
Japan, Belgien og Sovjetunionen, og 
det må indrømmes, at ligheden er 
forbløffende. 

Filmen bringer interviews med 
mange vidner, byens borgmester, 
politifolk (som her set og filmet ob¬ 
jektet) samt flyveledere (som har 
registreret fænomenet på radar). 

Det kan undre, at begivenheder, 
som ifølge denne video er så op¬ 
sigtsvækkende, ikke har fundet vej 
til medierne, men dette får vi måske 
svar på i de kommende 39 video¬ 
film. □ 

Messengers of De stiny, 75 min., 
GENESIS III, 1992, pris: 23.00£ 


AF KIM 
MØLLER 
HANSEN 


















18 UFO-NYT 3/93 


Nye bøger 


80CN0TFR 


AF KIM 
MØLLER 
HANSEN & 
LARS THOMAS 


Bag mystikken 


“Bag mystikken” har undertitlen 
“Hvordan bearbejder hjernen mysti¬ 
ske hændelser?”. Da bogen er skre¬ 
vet af en medicinsk professor, havde 
jeg store forventninger. Nu skulle 
jeg da endelig få en dybdegående, 
medicinsk forklaring på, hvorfor 
nogle af os fortabte sjæle drages af 
det mystiske. 



■Jinii *.\ lystikkcii 


fHxmlan hvarhvftht hutl ten 
m\'stiske Ihem/c/set ” 


Men bogen er altså noget helt 
andet. En pæn og velillustreret in¬ 
troduktion (med for mange genta¬ 
gelser) til emner som: alkymi, antro- 
posofi, healing, akupunktur, I Ching 
og astrologi. 

Bag Mystikken - Hvordan bearbej¬ 
der hjernen mystiske hændelser ?, af 
Lars Heslet, Lademann 1993, 64 
sider, kr. 69,75. 

Kim Møller Hansen 


Et stort UFO leksikon 


Hvis du har en svaghed for store 
indbundne bøger om ufoer, så er 
denne sagen. “The Emergence of a 
Phenomenon” er Jerome Clarks 2. 
bind af “The UFO Encyclopedia”. 
Første bind blev omtalt i UFO-Nyt 
2/91 side 10. 

Det er ufologiens historie fra ca. 
1800 til 1959 med observationsbe¬ 
retninger, organisationer, biografier 
o.lign. Forlaget Omnigraphics på¬ 
står, at bogen indeholder 300.000 
ord. Jeg har ikke talt efter, men det 
skal nok passe. Den er omfattende 
og grundig, og har heldigvis lidt fle¬ 
re illustrationer end bind 1, som var 


elendigt illustreret. Forfatteren Jero¬ 
me Clark redigerer bladet “Interna¬ 
tional UFO Reporter” og er næstfor¬ 
mand i Center for UFO Studies. 

The Emergence of a Phenomenon: 
UFOs From the Beginning Through 
1959, af Jerome Clark, Omnigraphi¬ 
cs Inc., 450 sider, 85 US$ 

Kim Møller Hansen 


Et lille UFO leksikon 


John Spencer, næstformand i engel¬ 
ske BUFORA, har tidligere skrevet 
“UFOs 1947-87” (sammen med Hil- 
ary Evans), “Phenomenon” og “Per- 
spectives”. Seneste udgivelse er 
“The UFO Encyclopedia” med over 
1.000 artikler på 434 sider i pocket 
format. 

Hver artikel er meget kort med 
biografier og observationsresumeer. 
Her er ikke plads til længere beskri¬ 
velser af ufologiens historie o.lign. 
Navnestoffet er meget britisk, og 



eowmto a flå o edited by 


JOHN SPENCEI 

FOR THE BRITER UFft RFSfARCH ASS8CUTI« 


flere af de omtalte personer er mere 
eller mindre ukendte i Danmark. 

Bogen er godt illustreret med over 
70 fotografier i sort-hvid eller farve. 

The UFO Encyclopedia , redigeret af 
John Spencer, Headline Book Pub- 
lishing, 1991,434 sider, 6,99 £. 

Kim Møller Hansen 


System i mystikkens verden 


Vil du kontakte en forening, som 
beskæftiger sig med astrologi? Be¬ 
søge et ufo-museum? Købe rekvisit¬ 
ter til din næste hekse-sabbat? Op¬ 
søge en hypnose-ekspert? Gå på me¬ 
ditations-kursus? Købe lydbånd om 
drømme? 



Uanset hvilket emne du beskæfti¬ 
ger dig med, så kan du få hjælp i 
“Parapsychology, New Age and the 
Occult - A Source Encyclopedia”. 
Her er over 10.000 kilder, der dæk¬ 
ker 62 emner fra astrologi til Yoga. I 
bogen er der mange hurtige søgemu¬ 
ligheder, og oplysningerne er så ak¬ 
tuelle og korrekte, som de nu kan 
være inden for dette gedemarked. 

En stort gedigent opslagsværk, 
som jeg giver mine bedste anbefa¬ 
linger! 

Parapsychology , New Age and the 
Occult - A Source Encyclopedia , 
redigeret af Cheryl Klein Lacoff, 
Reference Press International, 1993, 
526 sider, 24.95 US$. 

Kim Møller Hansen 


Saglig bog om snemanden 


Af og til udkommer der en bog, hvor 
ens første reaktion er: “Endelig!” 

“Big footprints” er præcis sådan 
en bog. Den handler om Nordameri¬ 
kas svar på den afskyelige snemand, 
Bigfoot eller Sasquatch, og om for¬ 
fatterens mere end 20 år lange jagt 
på dette mystiske væsen. 





















Nye bøger 

Det er en af de mest seriøse og 
grundige bøger, der nogensinde er 
skrevet om dette emne. Her forsøger 
forfatteren, der er professor i antro¬ 
pologi ved universitetet i Pullman i 
staten Washington, at analysere fod¬ 
spor, øjenvidneberetninger og andre 
data, der peger på, at Nordamerika 
er hjemsted for en stor behåret, men¬ 
neskelignende abe, der går på to 
ben. 

De vigtigste spor af Bigfoot er 
netop spor. Tusindvis af store fodaf¬ 
tryk (op til 50 cm lange) er blevet 
fundet over det meste af Nordameri¬ 
ka og specielt i den vestlige del. 
Skeptikere anser dem alle sammen 
for at være svindel eller i bedste fald 
udviskede bjørnespor, men Krantz 
påviser i detaljer, hvorfor det ikke 
kan være rigtigt. 

“Big footprints” er en meget sag¬ 
lig bog og derfor også en smule tør. 
Der er lange videnskabelige udred¬ 
ninger og indviklede beregninger, 
som godt kan være svære at komme 
igennem, hvis ikke man har for¬ 
kundskaberne i orden. Men der er 
også spændende biologiske analyser 
og chokerende beskrivelser af, hvor 
mange svindelnumre og hvor meget 
kævleri, der er knyttet til hele pro¬ 
blematikken om Bigfoot. Det er 
klart den bedste bog om Bigfoot, jeg 
endnu har læst. 

Big footprints, af Grover S. Krantz, 
Johnson Books 1992, hft. 300 sider. 

Lars Thomas 


Psykiske korncirkler 

Hvis man er interesseret i de mærke¬ 
lige fladtrykte mønstre, der dukker 
op i alverdens kornmarker (især en¬ 
gelske), kan man vælge og vrage 
mellem en lang række bøger om det¬ 
te emne. Den engelske forfatter Co¬ 
lin Andrews’ nye bog er den seneste 
i rækken, og den er uden sammen¬ 
ligning også en af de mærkeligste. 

Andrews arbejder sammen med 
en række personer, der alle sammen 
har psykiske evner. Det er gennem 
dem, at han får de oplysninger, der 
sætter ham i stand til at forklare 
korn-cirklernes dannelse og opbyg¬ 
ning. Og det er, når han er sammen 
med dem, at der sker mystiske ting. 
Så kan en fredelig meditationsstund 
i en stencirkel rent bogstaveligt f å en 
storm til at rejse sig. 


Svaret på komcirklernes gåde 
dukker op via Andrews’ psykiske 
veninde Debbie, der pludselig ved, 
at det hele er dannet af en grund¬ 
læggende form for naturenergi, der 
gennemkrydser hele planeten. Det 
er denne energi, som den østrigske 
psykoanalytiker Wilhelm Reich stu¬ 
derede. Han kaldte den orgon. 

Ifølge Colin Andrews danner or¬ 
gon ikke alene korncirklerne. Den er 
også ansvarlig for dannelsen af ly¬ 
sende kugler og skinnede tåger - 
ufoer! 

“The Circlemakers” kunne have 
været en god bog, men den er det 
ikke. Dels fordi den er skrevet på en 
meget springende måde, der gør det 
svært at bevare overblikket. Og dels 
fordi tingene præsenteres med en let 
nedladende sådan-er-det-bare atti¬ 
tude. De psykiske personer, der 
medvirker, ved bare, hvordan tinge¬ 
ne hænger sammen, og da Andrews 
godtager det uden at stille spørgs¬ 
mål, formodes læseren at gøre det 
samme. 

Når man nu ved, hvor mange 
svindlere og forstyrrede originaler, 
der har været rodet ind i diverse kor¬ 
ncirkler, havde det været rart med en 
forfatter, der anskuede problemet 
udfra et lidt mere konkret grundlag, 
end Andrews gør det. På den måde, 
var der måske kommet lidt klarhed 
om tingene, og ikke bare mere for¬ 
virring. 

The Circlemakers, af Colin An¬ 
drews, ABC Books 1992, hft. 352 
sider. 

Lars Thomas 


Liv i universet 


Astronomi, rumfart og himmelrum¬ 
mets mystik optager børn og unge, 
Men hvordan forklarer man yngre 
læsere, afstandene i universet, 
mængden af galakser og mulighe¬ 
dernes for liv andre steder? Det er 
svært stof selv for voksne. 

“Liv i universet” er et rigtig godt 
bud på en børnefagbog, som man 
roligt kan give det nysgerrige barn 
på 10 år. Bogen er skrevet af Lene 
Stiessel og oversat fra svensk af 
Jasper Terkelsen. 

Vi har tidligere her i UFO-Nyt 
anmeldt Lena Steissels bog “Min 
første bog om verdensrummet”, og 
de gode ting, som vi skrev dengang, 
kunne gentages om den nye, som 


dog udmærker sig ved mange flotte 
farvetegninger. Bogen har naturlig¬ 
vis også afsnit om ufoer. Her gen¬ 
nemgås seriøst enkelte klassiske 
observationer og fejltyper. 

Liv i universet, af Lena Stiessel, 
Gyldendal 1993, 40 sider, 
kr. 148,00. 

Kim Møller Hansen 


Om stjerner og mennesker 

Der udkommer en lind strøm af 
astrologi-bøger, og langt det meste 
er en gang pseudoreligiøst vrøvl. 
Det er næsten umuligt for nybegyn¬ 
deren at få en konkret indføring i 
dette emne. Personligt har jeg aldrig 
haft megen fidus til emnet. Ikke 
mindst fordi bøgerne ofte er sovset 
ind i hokus-pokus ord, som i virke¬ 
ligheden måske tjener til at skjule 
forfatternes uvidenhed. Og enhver 
kan anskaffe sig et horoskop-pro¬ 
gram til hjemme-pceren og lege 
astrolog. 



/ samme øje¬ 
blik barnet er 
født , går astro¬ 
logen i gang 
med at ud¬ 
arbejde horo¬ 
skopet. 


Men der er selvfølgelig folk, der 
seriøst beskæftiger sig med dette 
emne - og altså også vil fortælle os 
andre, hvad al denne stjernesnak 
egentlig går ud på. 

Rie Osteds bog “Astrologi - om 
stjerner og mennesker” er det bedste 
om emnet, jeg længe har set. På 
første side fastslås det, at astrologi 
er et spørgsmål om tro. Herefter for¬ 
tælles sagligt i en let tekst og gode 
illustrationer, hvad et horoskop er, 
og hvordan det laves. Stjernetegne¬ 
ne gennemgås, ligesom bogen har et 
godt historisk afsnit. Som en første 
introduktion til astrologi er denne 
bog glimrende. 

Astrologi - om stjerner og menne¬ 
sker, af Rie Osted, Gyldendal 1993, 
64 sider, kr. 106,25. Bogen udkom 
den 13. juli. 


Kim Møller Hansen 

Astronomi 


Kig på himlen 


AF KIM 
HORSEVAD & 
OLE 

HENNINGSEN 


(Tegning: 
Dezsd 
Sternoczky) 


Billede til 
højre: 
Billedet viser 
(ved pilen) den 
nye mini-pla¬ 
net 1992 QBI. 

(Foto: David 
Jewitt/Univer- 
sity of Hawaii) 


Astronomiske fænomener 

15. aug. til 15. nov. 

Merkur: I dagene omkring den 14. 
okt. vil solsystemets inderste planet 
befinde sig i en position, hvor den 
går ned 15 min. efter Solen. Det er 
en meget lille margin, og man skal 
derfor være erfaren observatør for at 
gøre sig håb om at finde Merkur på 
ovennævnte tidspunkt. 

Venus: Planeten kan stadig ses på 
morgenhimlen før solopgang. Først 
i begyndelsen af december vil Venus 
bevæge sig om på den anden side af 
Solen og således skifte fra mor¬ 
genstjerne til aftenstjerne. 

Mars: Kan fra august til oktober 
findes i stjernebilledet Jomfruen, 
hvorefter Mars i begyndelsen af 
oktober bevæger sig ind i konstella¬ 
tionen Vægten. Her vil den forblive 
indtil slutningen af oktober. 

Jupiter: Kan kun iagttages på den 
tidlige aftenhimmel. Fra slutningen 
af august og til begyndelsen af no¬ 
vember ligger Jupiter for tæt på 
Solen. Derefter kan den findes som 
en klar, hvid lysende stjerne på mor¬ 
genhimlen. 

Saturn: I indeværende periode er 
der meget gode muligheder for at 
iagttage denne planet. Den 19. au¬ 
gust er Saturn i opposition til Solen 
og kan derfor ses hele natten som en 
klart lysende gullig stjerne. 

Kometen spøger endnu 

Den meget omtalte komet Swift- 


Tuttle var i Jordens nærhed for et år 
siden, og den dukker op igen i år 
2116. Af ret naturlige årsager, vil 
kun de færreste af os selvfølgelig få 
glæde af dette syn! 

Men allerede når denne udgave af 
UFO-Nyt er læserne i hænde, vil der 
være mulighed for at se visse af dens 
efterladenskaber i vor del af solsy¬ 
stemet. Kometen Swift-Tuttle er 
nemlig ophavsmand til den store 
meteorsværm Perseiderne-eller Set. 
Laurentius Tårer - der kan ses i au¬ 
gust måned hvert år. 

Kometen efterlader en mængde 
partikler i sin bane om Solen. Når 
Jorden i august måned passerer ko¬ 
metbanen, vil man som sædvanlig 
kunne se en mængde stjerneskud, 
når disse partikler brænder op i Jor¬ 
dens atmosfære. 

Som det blev nævnt i UFO-Nyt nr. 
1/93 er der en ret god mulighed for, 
at dette års meteor sværm kan blive 
en overvældende naturoplevelse. 
Det er kun et år siden, at kometen 
var tæt på Jorden, og der burde der¬ 
for være en større koncentration af 
partikler i dens bane, når kometker¬ 
nen ikke er længere væk. 

Størst chance for at se flotte stjer¬ 
neskud har man i perioden 10.-14. 
august, men der kan sagtens obser¬ 
veres adskillige ekstra flotte stjerne¬ 
skud helt frem til omkring 22. au¬ 
gust. 

Koncentrationen af stjerneskud 
vil udstråle fra stjernebilledet Perse- 
us, der efter mørkets frembrud ses 
højt på himlen i nordøstlig retning. 



Perseus befinder sig i nærheden af 
stjernebilledet Cassiopeia, der med 
sit karakteristiske udseende som et 
W, er kendt af de fleste. 

Men læg UFO-Nyt væk i en fart 
og kom ud og kig i den forhåbentligt 
lune sommeraften. Amatør astrono¬ 
mer verden over vil med stor inter¬ 
esse observere og registrere årets 
Perseider. Selv om man ikke delta¬ 
ger i dette arbejde, kan man roligt gå 
uden for og nyde den ekstraordinære 
oplevelse, der er lagt op til. 

Senere på året, i dagene omkring 
den 21. oktober, er der mulighed for 
at se særlig mange meteorer, idet 
Jorden passerer ind i meteorsvær¬ 
men Orioniderne. Meteorerne synes 
at stråle ud fra stjernebilledet Orion. 

□ 

Solsystemets 
nye medlem 

Mange astronomer har længe 
drømt om at finde større himmel¬ 
legemer i solsystemets udkant, 
dvs. på den anden side af Pluto. 
De ydre uregelmæssige baner 
krydret med menneskelige fanta¬ 
si har affødt håbet om at finde en 
10. planet i solsystemet. 

Planet X er endnu ikke fundet. 
Til gengæld har astronomerne 
David Jewitt (University of Ha¬ 
waii) og Jane Luu (University of 
California) fundet et mindre ob¬ 
jekt, som er blevet kaldt en "mini- 
planet”. Den består formentlig af 
snavset is. 

Fundet af 1992 QBI tyder på, 
at mange nye opdagelser venter 
astronomerne i solsystemets af¬ 
kroge. Kim Møller Hansen 

KILDE: 

Astronomy, December 1992 

KORT FORTALT 


Aime Michel død 


En af de “gamle veteraner” i fransk 
ufologi, Aime Michel, døde i 1992. 
Michel var en af pionererne inden 
for ufologien, og han beskæftigede 
sig specielt med teorierne om de 
“rette linier”, som ufoerne skulle be¬ 
væge sig langs med. Ved at plotte 
observationer ind på et kort, opda¬ 
gede Michel, at ufohændelseme til¬ 
syneladende forbandt forskellige 
steder gennem rette linier. Hans un¬ 
dersøgelser i 1950erne blev opfattet 
som banebrydende, og de blev sene¬ 
re fulgt op af Jacques Vallee og an¬ 
dre. □ 

Per Andersen 

KILDE: UFO Magazine, Vol 11, 

No. 6 

Observation i Denby, Wales 


Den 25. januar 1993 var fru Jones og 
hendes familie i hjemmet i det nord¬ 
lige Wales. Klokken var 22.20, og 
det var en kold, klar nat med stjerner 
på himlen. Pludselig gjorde et af 
familiens medlemmer de andre op¬ 
mærksom på et glødende objekt, der 
befandt sig lavt overjorden uden for 
huset. 

Familien gik udenfor for bedre at 
kunne se fænomenet. De så et taller¬ 
kenformet objekt med en kuppel på 
toppen. Det svævede over nogle el¬ 
ledninger i nærheden. Rundt om ob¬ 
jektets kant var mange farvede, blin¬ 
kende lys. Et hvidt lys lyste fra bun¬ 
den af fænomenet og hen til el-led- 
ningeme. 

Familien så på fænomenet i om¬ 
kring 10 minutter, hvorefter fæno¬ 
menet bevægede sig væk og ned bag 
nogle træer omkring 400 meter væk. 
De lagde mærke til, at fænomenet 
bevægede sig med uregelmæssige 
bevægelser, da det forsvandt. Der 
var ingen lyd. □ 

Per Andersen 

KILDE: UFO Magazine, Vol. 11, 
No. 6 


Film om Travis Walton 


I foråret 1993 så en ny film dagens 
lys i USA, “Fire in the Sky” (Para- 
mount). Den er bygget over det kon¬ 
troversielle bortførelsestilfælde med 
Travis Walton. Sagen har været 
behandlet i 
UFO-Nyt 
flere gange. 

I forbin¬ 
delse med 
bortførelsen 
blev Walton 
angiveligt 
ramt af et 
energibundt 
fra ufoet. 

Det blev 
beskrevet, 
at det var så 
kraftigt 
som en gra¬ 
nat, der 
eksplode¬ 
rede, og det 
kastede 
Walton 

omkring 3 meter gennem luften. 

Under et TV-show for nylig hæv¬ 
dede kritikeren Philip Klass, at dette 
var et væsentligt faktum ved obser¬ 
vationen, idet Walton efter bort¬ 
førelsen blev undersøgt af to læger. 
De fandt ingen blå mærker, brænd¬ 
mærker eller nogen form for skade 
på Walton, hvilket man ellers skulle 
forvente efter en sådan behandling. 

Samtidig blev området grundigt 
undersøgt efter hændelsen, og jor¬ 
den på stedet var stadig dækket af 
grannåle. Hvis hændelsen var sket 
som beskrevet, så ville disse grannå¬ 
le havde været blæst væk eller 
brændt. 

UFO-Nyt har tidligere forholdt 
sig særdeles skeptisk til den påståe¬ 
de bortførelse af Travis Walton. 

I filmen er der da også lavet om på 
visse “detaljer”. Bl.a. har man givet 
skuespilleren, der spiller Walton, blå 
mærker efter den hårdhændede be¬ 
handling. Instruktøren syntes åben¬ 
bart ikke, at historien i sig selv var 
troværdig nok. 

Det ser ikke ud til, at filmen “Fire 


in the Sky” er på vej mod Oscar- 
belønninger. Der har været mange 
dårlige anmeldelser, fx: “Den nye 
de-fremmede-tog-mig film, Fire in 
the Sky, rejser en række foruroligen¬ 
de spørgsmål: Farver James Garner 
sine øjenbryn? Hvorfor er D.B. 


Sweeney med i film overhovedet? 
Hvad står D.B. for i det hele taget? 
Desværre var det nok ikke denne 
type spørgsmål, som forfatter Tracy 
Torme og instruktør Robert Lieber- 
man havde i tankerne under optagel¬ 
sen. Men spørgsmålene får tiden til 
at gå under denne nærkontakt af den 



søvndyssende slags. Ikke mærkeligt, 
at folk forlod filmen tidligt under en 
nylig prøveforestilling” (Portland 
Oregonian). 

Eller: 

“Forfatteren Tracy Torme begår 
dramatisk hari-kari ved at fokusere 
på de andre skovhuggeres besvær i 
stedet for Waltons oplevelser om 
bord på rumskibet. Instruktøren af 



Walton ram¬ 
mes af den 
kraftige lys¬ 
stråle og suges 
ind i rum¬ 
skibet. 

(Foto: Fire in 
the Sky) 


Virkelighedens 
Travis Walton 
(tv) sammen 
med vennen 
Mike Rogers. 

Notitser 


Travis Walton 
vågner op i 
rumskibet. 
(Foto: Fire in 
the Sky) 


AF PETER 
NØRGAARD 




Fire i n the Sky er Robert Lieberman, 
som har opnået størst succes med tv- 
serien “Gabriel’s Fire” (dansk: I lo¬ 
vens skygge). Flan er som den legen¬ 
dariske natsværmer, når det drejer 
sig om flammer: Han kan ikke lade 
dem være, og hans karriere ser da 
også ud til at gå op i røg” (The Was¬ 
hington Post). □ 

Per Andersen 
KILDE: SUN, maj 1993 


Ufoer i Europa-Parlamentet 

I februar måned i år var ufoerne til 
debat i Europa-Parlamentet. Det 
skete i udvalget for energi, forsk¬ 


ning og teknologi, hvor den italien¬ 
ske socialist Tullio Regge præsente¬ 
rede en rapport om iagttagelse af 
ufoer og en ide om skabelsen af et 
europæisk observationscenter for u- 
foer. 

I den fremlagte rapport konklude¬ 
rede man, at der var grund til nogen 
skepsis. 60% af iagttagelserne af 
uidentificerede flyvende objekter 
har kunnet forklares på en videnska¬ 
beligt tilfredsstillende måde, mens 
man for 39% vedkommende ikke 
har kunnet finde en fornuftig forkla¬ 
ring. 1% af beretningerne var sim¬ 
pelt hen løgn eller udslag af en livlig 
fantasi. 

Tullio Regge henviste dog til, at 
luftvåbnene i adskillige lande fore¬ 
tager indsamlinger af observationer 


af ufoer, men at det er militære hem¬ 
meligheder, hvad de faktisk finder 
ud af. 

Det var ikke hans opfattelse, at 
Europa-Parlamentet skulle involve¬ 
res i en ørkesløs debat og tage stil¬ 
ling for eller imod ufoer. Men det 
var hans mening, at Europa-Parla¬ 
mentet skulle påtage sig rollen som 
politisk organ for at sikre, at befolk¬ 
ningerne får de rigtige informationer 
og “ikke bliver ofre for al slags 
mystifikation”. 

Nogle af udvalgsmedlemmerne 
var imod, men et flertal i udvalget 
fulgte formanden, den belgiske soci¬ 
alist Claude Desema, der anbefalede 
udarbejdelsen af en ny rapport om 
uforklarlige overflyvninger af EFs 
område. 

Den nye redegørelse eller betænk¬ 
ning er i øjeblikket under udarbej¬ 
delse i udvalget for energi, forsk¬ 
ning og teknologi, og vil blive of¬ 
fentliggjort i løbet af efteråret. 

Ufo-betænkningen vil derefter 
med italieneren Tullio Regge som 
ordfører være programsat til Euro- 
pa-Parlamentets session i Stras- 
bourg i perioden 15.-19. november 
1993. En debat som vi i SUFOI vil 
følge med interesse. □ 

Ole Henning s en 


En snak med ufolog 
fra Estland 


Den 19. november 1992 på et kur¬ 
sussted syd for Århus mødtes Bo 
Nielsen og Peter Nørgaard med Igor 
Volke, ufolog fra Tallinn i Estland. 
Han præsenterede sig med to visit¬ 
kort. Af det ene fremgik det, at han i 
det civile liv er administrativ chef 
for Tallinn Brand- og Rednings¬ 
korps. På det andet kort stod der: 
AKRAK - Anomaalsete Keskkon- 
nanåhtuste Registratsiooni ja Ana- 
liiiisi Komisjon! Oversat betyder det 
noget i retning af: Foreningen til 
undersøgelse og registrering af anor¬ 
male fænomener, herunder ufoer. 
Igor Volge er næstformand i forenin¬ 
gen og koordinator af de forskellige 
aktiviteter 


Hvad er AKRAK? 


Igor Volke fortæller: “Det begyndte 
egentlig for 12 år siden, altså i 1980, 
som en undergrundsbevægelse. Det 
var ikke accepteret at beskæftige sig 
med disse emner, og mulighederne 
for at undersøge fænomenerne var 
små. Nu har vi ca. 40 aktive med¬ 
lemmer, hvoraf de 6 udgør den dag¬ 
lige ledelse. 

Vi dækker ret bredt og arbejder i 
forskellige retninger. Det er ikke kun 
ufoer, der har vores interesse. Vi har 
fire hovedområder: 

1. Fænomener af enhver slags, 
som vi formoder har en naturlige 


oprindelse, men som vi ikke ved nok 
om endnu, f.eks. kuglelyn, plasma¬ 
fænomener osv. Ikke kun de der 
forekommer i naturen, men også de 
som udnyttes af teknologien og som 
påvirker menneskers dagligdag. 

2. Fysiske fænomener, f.eks. pol- 
tergeist. Der har vi en del gode og 
spændende eksempler, som er un¬ 
dersøgt og har givet os lidt erfaring 
på området. I Justitsministeriet sid¬ 
der der faktisk nogle officielle eks¬ 
perter i poltergeist-fænomener. Vi 
har kontakt til eksperterne og tilkal¬ 
der dem, hvis der er behov for det. 
De vil så tage over, undersøge og 
evt. komme med en konklusion i de 
enkelte tilfælde. Der er faktisk en 
















Interview 


UFO-NYT 3/93 23 


generel holdning i befolkningen om, 
at de bør undersøge den slags. 

3. Ufoerne og astronomisk bes¬ 
lægtede emner. Det var egentlig der 
vi startede, men tidligere var der 
ikke nogen, der vidste, at vi registre¬ 
rede den slags. For få observationer 
kom til vores kendskab, og for ikke 
at blive “arbejdsløse” kastede vi os 
over de tre andre områder. 

4. De psykologiske aspekter. 
Hvad sker der i den menneskelige 
hjerne? Et område, som vi mener, er 
meget centralt for al videnskab, men 
som desværre er alt for lidt udfor¬ 
sket. AKRAK har gode psykologer 
at trække på, og det gør vi i en del 
tilfælde.” 

“Kan i godt dække så mange om¬ 
råder og bevare seriøsiteten?” 

“Ja, vi kæmper hele tiden for at 
holde balancen, og via de speciali¬ 
ster vi råder over, mener jeg, at det 
kan lade sig gøre. Måske vil der 
engang i fremtiden vise sig en for¬ 
bindelse mellem flere af de områder, 
som vi arbejder med.” 

Gode kontakter og samarbejde 

Igor Volge fortsatte: “Generelt er det 
mit indtryk, at offentligheden haren 
positiv opfattelse af AKRAK og vo¬ 
res arbejde, bl.a. pga. de gode kon¬ 
takter til flere videnskabelige insti¬ 
tutter, som dermed også tager os 
alvorligt. Ligesom vi har en fin kon¬ 
takt til nyhedsmedierne. 

Vi indsamler informationer om de 
mystiske hændelser og undersøger 
sagerne helt til bunds. AKRAK har 
som grundholdning, at de officielle 
myndigheder og viden¬ 
skaben skal erkende, at 
der er mange ting, vi ikke 
kan forklare, og påtage sig 
an-svaret for at analysere 
og komme med teorier 
eller svar. Dem får vi så 
tilbage, og derefter giver 
AKRAK resultaterne vi¬ 
dere til befolkningen og 
pressen i form af konklusi¬ 
oner og resumeer. Det fun¬ 
gerer fint, synes jeg. 


“Der er sket en positiv ændring 
gennem de sidste 3-4 år. Tidligere 
var disse emner ikke accepteret af 
systemet. Nu er vi ufologer imidler¬ 
tid ved at få en ny ‘fjende’ - den 
såkaldte ‘western way of life’. For¬ 
stået på den måde, at mange nu tæn¬ 
ker mere på at gøre forretninger, tje¬ 
ne penge, markedsøkonomi, genop¬ 
bygning og anskaffelse af materielle 
goder - end på de mere filosofiske og 
åndelige områder. Den større uaf¬ 
hængighed og åbenhed har således 
paradoksalt nok gjort det sværere for 
foreninger som AKRAK. 

Tidligere måtte vi dog f.eks. mø¬ 
des hemmeligt med andre ligesinde¬ 
de. KGB var på et tidspunkt interes¬ 
seret i min person, men jeg bestræb¬ 
te mig på ikke at vække opsigt på 
nogen måde. Det lykkedes, og jeg 
var aldrig i ‘nærkontakt’ med dem. 

I dag ønsker AKRAK at introdu¬ 
cere vestlige synspunkter og teorier 
på de områder, vi beskæftiger os 
med, men samtidig i et passende for¬ 
hold til de fremherskende teorier i 
øst samt fra Rusland og vore egne 
naboer. 

I dag uddanner vi selv vores folk, 
og jeg underviser f.eks. gratis en 
aften om ugen. Kurset er for alle 
interesserede unge i alderen fra 14- 
18, og de er selv med til at bestem¬ 
me, hvilke områder vi skal ind på. 
Det sker med økonomisk støtte fra 
regeringen. 

Vi får vores oplysninger fra man¬ 
ge instanser, så det er vigtigt, at de 
unge mennesker lærer at være om¬ 
hyggelige i deres arbejde med disse 
emner, for meget bliver kommercia¬ 
liseret.” 


Teorier 


“Har I nogen favorit-teorier til for¬ 
klaring af ufoerne?” 

“Vi prøver at holde os neutrale og 
være bredt orienteret. Personligt 
holder jeg f.eks. meget af Jacques 
Vallees og Allen Hyneks bøger, de¬ 
res tanker og teorier. 

Andre i AKRAK arbejder en del 
med forskellige geo-biologiske teo¬ 
rier, og samarbejder bl.a. med nogle 
franske videnskabsfolk på dette om¬ 
råde.” 


Observationer 


“I 1990/1991 havde vi generelt man¬ 
ge nærobservationer. I februar 1991 
ved en sovjetisk ubåds base/mili¬ 
tærbase i Estland blev der om natten 
gjort flere nærobservationer. De 
blev beskrevet på en sådan måde, at 
vi kom til at tænke på de mange tre¬ 
kant-formede objekter, der har været 
set i Belgien. 

I 1992 har der ikke været helt så 
mange af den slags. De fleste har 
været ildkugler med en naturlig for¬ 
klaring, og så har der været nogle få 
beskrivelser af tallerkenformede ob¬ 
jekter, altså ufoer.” 

Den tid, vi havde til rådighed, var 
ved at være gået. Vi kunne lige nå at 
tage et billede og ønske god tur hjem 
til Estland. Igor Volke lovede at sen¬ 
de os nogle af deres observationsbe¬ 
retninger, men de har pt. mangel på 
oversættere, der er gode til engelsk. 

n 



Arbejdsvilkår før og nu 

“Hvordan var vilkårene 
tidligere, før muren 
faldt’?” 


Peter Nør¬ 
gaard\ Igor 
Volke og Bo 
Nielsen. 
(Foto: Peter 
Nørgaard) 


















En kongelig nærkontakt 


En engelsk ufoforsker fortæller følgende hænd¬ 
else: "BUFORA fik en henvendelse fra en nigeri- 
ansk prins, der havde haft en mærkelig ople¬ 
velse. Da min svigersøn er fra Nigeria, mente 
de, at jeg var den helt rigtige at sende afsted til 
prinsen. 

Selv om jeg var noget skeptisk, tog jeg alli¬ 
gevel af sted til prins Adetokunboh Odufunade 
i Shepherds Bush i London. Prinsen tog imod 
mig i en lang silkekåbe, som han havde uden 
på et par badebukser. Hans fingernegle var 5 
cm lange. 

Prinsen viste mig først en erklæring fra en 
specialist, der udtalte, at selv om han ikke hav¬ 
de nogen hjertefejl, så var der alligevel en ure¬ 
gelmæssighed ved hjertefunktionen. Dette var, 
sagde prinsen, mens han hamrede næven i 
bordet, fordi han siden sin fødsel i 1939 hav¬ 
de været i speciel kontakt med den anden 
"Gren af Livet i Universer. På hele menneske¬ 
hedens vegne var han nemlig i kamp mod den 
"usynlige verden", der også syntes at omfatte 
ufoerne. 

På dette tidspunkt spurgte prinsen mig, hvad 
jeg troede var formålet med menneskets eksi¬ 
stens på Jorden. Tjo, mennesket er her for at 
finde ud af, hvorfor mennesket er her, svarede 
jeg lidt lakonisk. Mennesket er her for at 
ARBEJDE, svarede prinsen. Alene for at ARBEJ¬ 
DE, ARBEJDE HÅRDT hele sit liv. Jeg spurgte 
så stille, hvad han lavede, hvortil prinsen sva¬ 
rede, at han havde været arbejdsløs de seneste 
6 måneder. 

Derefter foreslog prinsen, at vores blad, 
BUFORA Journal, skulle offentliggøre hans 
beretning i et 12 siders tillæg og samtidig lave 
et særtryk af nummeret i et oplag på 200.000 
eksemplarer til distribution i Nigeria. 

Eftersom dette er cirka 199.500 flere eksem¬ 
plarer, end der normalt trykkes af vores blad, 
mente jeg nok, at bestyrelsen ville overveje det 
grundigt! Men for at slippe væk sagde jeg, at 
dette kunne godt lade sig gøre, hvis han selv 
betalte 50 øre pr. eksemplar. Mens prinsen reg¬ 
nede på dette, smuttede jeg ud af døren." □ 
Per Andersen 

KILDE: UFO Magazine, Vol. 11, No. 6 


Den dybere sammenhæng ved ufo-observati¬ 
oner 

En canadisk ufogruppe har analyseret et stort 
antal lokale observationer, som man mener er 
"ægte ufoer" På baggrund af analyserne er 


man kommet til følgende banebrydende kon¬ 
klusioner: 

1) 40% af vidnerne havde en nær eller fjern 
slægtning inden for militæret. 

2) 15% var blandede eller rene indianere. 

3) 35% udviste "klassiske" bortførelsessymp¬ 
tomer som standard poltergejst aktiviteter. Psy¬ 
kologiske interviews udelukkede fejlagtige ob¬ 
servationer. 

4) I 60% af tilfældene forekom der UKM'er 
(uidentificerede kropsmærker). Mange mærker 
var ikke synlige i almindeligt lys, men kun ved 
ultraviolet lys. Selv om mærkerne nemt kan for¬ 
klares som mindre læsioner og stødmærker, 
betyder sammenhængen med bortførelser og 
observationer, at nogle af dem kan være lavet 
af en udenjordisk intelligens. 

Ja, ja, man kan i hvert ikke anklage den 
canadiske gruppe UFORIC for manglende fan¬ 
tasi eller evner til at se specielle sammenhæng 
i alt. □ 

Per Andersen 

KILDE: UFO Magazine, Vol 11, No 6 


Forvirring i luften 

I maj 1987 satte den 19-årige Mathias Rust sit 
Cessna privatfly ned på Den Røde Plads. Han 
havde ved højlys dag overfløjet mere end 600 
km sovjetisk territorium. 

Siden da har man undret sig over, hvad det 
sovjetiske flyvevåben egentligt foretog sig. Men 
nu undrer man sig ikke mere. Pravda har 
offentliggjort uddrag af samtaler fra det sovjeti¬ 
ske flyvevåbens centralkommando. Neden¬ 
stående samtale fandt sted mellem to højt¬ 
stående officerer, da Rust' fly viste sig på radar¬ 
skærmen: 

Generalløjtnant Y. Brazhnikov: "Alexandr 
Ivanovich, vi må bestemme os nu. Vi må rap¬ 
portere det. Hvad er det - fugle, et vejrfæno¬ 
men, eller noget der skal skydes efter?" 

Generalmajor Alexandr Gukov: "Jeg kan ikke 
rapportere endnu." 

Y.B.: "Men der må besluttes noget." 

A.G.: "Jeg kan ikke bestemme mig. Vores 
radar kan ikke identificere det. Jeg tvivler på, at 
det var et vejrfænomen, med den fart." 

(Efter en pause) A.G.: "General Gukov rap¬ 
porterer.. .Vores konklusion er, at det er et vejr- 
fænomen." 

Y.B.: "Men Alexandr Ivanovich, du modsiger 
dig selv! Forto minutter siden sagde du, at det 
ikke kunne være et vejrfænomen." 


A.G.: "Man har taget en beslutning - vi må 
bestemme det." 

Y.B.: "Hold op, tænk på, hvordan der er mod 
nord og i Trans-Baikal - flyver gæs i lang tid?" 

A.G.: "Ja, i Leningrad besluttede man, at det 
var fugle." 

Y.B.: "Der kan du jo se, og du siger, det er et 
vejrfænomen. Hvordan skulle det kunne ses på 
en så skyet baggrund? Ser meget tvivlsomt 
ud." 

A.G.: "Vi bør tilslutte os dem i Leningrad og 
vise solidaritet (griner). Men der er noget, jeg 
studser over. Fugle flyver nordpå i foråret. Men 
det her kommer FRA nord." 

Y.B.: "Jeg tror stadig, vi må konkludere, at 
det var gæs. Så Alexandr Ivanovich, det skal 
være fugle." 

A.G.: "Javel. Lad det være det. Javel." 

Af denne lille historie kan vi lære, at den 
gamle grundsætning "øjnene ser, hvad de VIL 
se", ikke alene gælder for enkeltpersoner, men 
også for hele organisationer, der råder over den 
største ekspertise og det mest avancerede 
udstyr. Noget vi skal være MEGET opmærk¬ 
somme på i ufo-sammenhæng. n 

Hans Schjørmann 
KILDE: Newsweek, 6. juli 1992 

Ikke alt fra himlen er af det gode 


Dette måtte Denise Bisson sande for nylig. Hun 
er pensionist og bor i en forstad til Paris. En 
dag i juli måned fik hun en barsk oplevelse lidt 
ud over det sædvanlige, da en frossen mand 
faldt ned i hendes baghave. Man formoder, at 
han var blind passager på etfly og havde gemt 
sig i det lille rum, hvor landingshjulene trækkes 
op under flyvningen. Man regner derfor med, at 
han er død af iltmangel og kulde, inden han 
faldt ud. Temperaturen i 10-12 kilometers høj¬ 
de er normalt minus 40-45 grader. □ 

Ole Henningsen 

KILDE: dagspressen, den 10. juli 1993 

Næste nummer: 

UFO-Nyt nr. 4 udkommer om¬ 
kring den 15. november. 

I dette nummer offentliggøres 
nye computerfotografiske ana¬ 
lyser af kendte danske ufo¬ 
fotos. Artikler, læserbreve m.m. 
sendes til redaktionen senest 
den 2. oktober. 









